Ar Sænt - Wikimammenn\nL. Prud’homme, 1817 (p. 103-105)\n◄ Amen Ar Sænt An Ave, Maria ►\nAr pratiq da henori Croas on Salver, Relego hac Imageo ar Sænt, a deu eus an Ebestel. Test eus a guement se, an Tado santel hac ar C’honcil a Drant, pell da vezàn contrel d’ar c’henta gourc’hemen, henor ar Sænt a so memes commandet dreizàn, pa zeo gouir penaus e c’henoromp Doue dre ar Sæent. Rac n’en deo quet ar c’hoat, ar vein pe materio-all a henoromp, mæs ar re a so represantet dreize. Lacaat a reomp, eme S. Gregoar, croasio ha portret ar Sænt en Iliso, evit bezàn levro ar re ignorant, ha digass dimp oll memoar eus ar Sænt hac eus ar mysterio represantet dre an imageo-se, evit sevel on speret hac on c’halon bete Doue, ha digass dimp desir da imita ar Sænt evit cavet lod eus ho gloar. En un tieguez reglet mad na dleer jamæs mancout da lenn en brezonec buez ar sant evit an deiz varlerc’h. Cavet a rer buez ar Sænt imprimet mad en brezonec, composet a eis cant hanter-cant pa-gen, en sant Briec.\nHenori a reomp Relego ar Sænt evel portiono a gorfo santel, pere so bet an templ beo eus ar Speret-Santel. Doue en deus autoriset an henor-se dre gals a viraclo. Mar deo deut mantel ar prophet Eli da separi an dour er Jourden evit rei plaç da dremen d’ar prophet Elisee ; ur vroec clanv aboe pell amser dre ur c’holl gload[sic], da vezan goellaat o touich habit on Salver ; ar sceud a sant Pêr da voellaat dud clanv hac infirm ; ar mouchouer o defoa touchet corf sant Paul da rei ar yec’het ha da chasseal an drouc-speret ; pebes vertu ha pouar n’en defo quet ar rest precius eus a gorfo ar Sænt ? Mempro int a J. C. ha templo ar Speret-Santel. Invoqui a reomp ar Sænt, ar Sænteset, an Ælez, evit obteni dre o sicour hac o c’hintercession ar graço hac ar sicour a bere on deus ezom. Mignonet int da Zoue, goulen a reont evidomp ha guenemp dre J. C. on щæstr divin. Mar on deus afer gant un den puissant eus ar bed, e clesquomp mignonet evit intercedi evidomp ; ha n’en grafemp quet pa zeo question eus on silvidiguez ? Daic’h[sic] surtout, guerc’hes glorius, en em recommandomp. Biscoas den n’en deus o pedet ep santout o protection. C’hui eo on mam ha hini on Salver. Oll deneridiguez ar furra groaguez en quenver o bugale, evel hini ar guella bugale en quenver o mamo, n’en deo netra en comparæson d’o carantez en quenver Jesus, ha da hini Jesus evidoc’h. Sur oc’h pa c’houlennet, na vezet quet refuset. Ouzoc’h e comsàn, gouir servicherien ha gouir servichereset da Vari, c’hui pere oc’h eus santet an effejou eus e gallout, e bolonte, e c’harantez evidoc’h. Hi eo stereden ar mor, mam Jesus, mam memes ar pec’her paour ; rac piou benac a so prest da disesperi voar e silvidiguez, a so sur da vezàn sicouret mar deu d’en em renta dezi. Pedomp eta, henoromp, imitomp ar Sænt, mæs surtout Rouanes ar Sænt hac an Ælez. Hon interest eo, ha piou benac a vanq d’an dever-se, a so deja avancet mad en hent flairius eus ar pec’het hac an impiete. Pedomp bemdeiz Mari ; antreomp en unan benac eus e breuriezo ; pedomp on Æl mad, on patron hac an oll habitantet eus ar gloar. Fixomp alies on daoulagat gant confianç, carantez ha truez voar Groas on Salver. Ar Relego, an Imageo eus ar Sænt, a dle digass dimp memoar da imita o vertuyo.\nAdtapet diwar « https://br.wikisource.org/w/index.php?title=Ar_Sænt&oldid=118019 »\nKemmoù diwezhañ degaset d'ar bajenn-mañ d'an 6 Eos 2018, da 14:08.


Owain - Wikipedia\nOwain a zo anv meur a vrezhon, eus Enez Vreizh, eus an Hen Ogledd pe eus Kembre, evel\nOwain mab Urien (a-wechoù Owein), marvet war-dro 595, a oa mab da Urien, roue Rheged war-dro 590; brezeliañ a reas gant e dad a-enep Angled rouantelezh Bernikia. E anv a gaver en anv Ywain e mojenn ar roue Arzhur.\nOwain Gwynedd ( "Owen" e saozneg) (war-dro 1100 – 28 a viz Du 1170), anavezet ivez evel "Owain ap Gruffydd", roue Gwynedd,\nOwain Cyfeiliog (war-dro 1130 - 1197) priñs eus Powys ha barzh,\nOwain Goch ap Gruffydd ( "Owain Ruz") (marvet war-dro 1280), breur da Llywelyn Olaf (Llywelyn Diwezhañ) eus Gwynedd.\nOwain Lawgoch ( "Owain ap Thomas ap Rhodri") (war-dro 1330 - 1378), gourniz da Llywelyn, a c'houlenne tron Kembre;\nOwain Glyndŵr ( Owen Glendower e saozneg) (1359– war-dro 1416), ar c'hembread diwezhañ a zo bet anvet Priñs Kembre.\nOwain Tudur (war-dro 1400 – 2 a viz C'hwevrer 1461)\nOwain Owain (1929 - 1996), politikour\nOwain Ddantgwyn, priñs en hanternoz Kembre, kinniget gant darn evel ar "gwir" roue Arzhur.\nMeur a roue brezhon eus Strat Clut zo bet anvet Owain, evel Owain Strat Clut.\nEus an an anv Owain e teu an anvioù-tiegezh kembraek\nBowen (ab Owen).\nAdtapet diwar « https://br.wikipedia.org/w/index.php?title=Owain&oldid=1465009 »


Herri V (Bro-Saoz) - Wikipedia\nHerri V (Bro-Saoz)\nUr pennad Herri V zo ivez.\nHerri V, Roue Bro-Saoz, Hêr ha Rejant Rouantelezh Bro-C'hall hag Aotrou Iwerzhon, a oa ganet d'ar 16 a viz Gwengolo 1387 ha marvet d'an 31 a viz Eost 1422, zo bet roue Bro-Saoz adalek 1413 betek 1422. Unan eus brezelourien vras ar Grennamzer e oa.\nHeri V, Dre c'hras Doue, Roue Bro-Saoz, Hêr ha Rejant Rouantelezh Bro-C'hall hag Aotrou Iwerzhon\nGanet e oa e Monmouth, e Bro-Gembre d'ar 16 a viz Gwengolo 1387. Mab e oa da Herri Bolingbroke, a zeuas diwezhatoc'h da vezañ Herri IV, ha da Mari Bohun, a varvas kent kurunidigezh he fried Bolingbroke.\nBrezel a reas da Gembreiz, renet gant Owain Glyndŵr, goude se a-enep an tiegezh Percy, en emgann Shrewsbury.\nGoulenn a reas kurunenn Bro-C'hall adal 1414, evel e hendad Edouarzh III en 1340, war zigarez e oa aet foll ar roue gall Charlez VI. Alouviñ a reas Bro-C'hall e miz Eost 1415 ha trec'h e voe war varc'heien Bro-C'hall en emgann Azincourt d'ar 25 a viz Here. Goude e kasas ur brezel aloubiñ e Normandi entre 1417 ha 1419.\nHerri IV Roue Bro-Saoz\n1413 – 1422 War e lerc'h:\nAdtapet diwar « https://br.wikipedia.org/w/index.php?title=Herri_V_(Bro-Saoz)&oldid=1863467 »\nDernière modification le 17 Gen 2020, à 17:21\nKemmoù diwezhañ degaset d'ar bajenn-mañ d'an 17 Gen 2020, da 17:21.


Kaozeal:Azawad - Wikipedia\nAbred ?[kemmañ ar vammenn]\nN'eo ket re abred ober ur pennad "Azawad" evel pa vefe ur stad dizalc'h gwir ? N'eo ket sklaer an traoù dija, marteze e vefe gwelloc'h deomp gortoz un tamm ? Evit kaout ur stad gwir, ma soñj mat, eo ret kaout ur galloud o ren e diriad, anavezet gant ar re all. Nac'het o deus U.E. ha Bro-C'hall anavezañ ar stad-se dija. Neuze marteze e ranker lakaat e-barzh eo Azawad ur vro koñtestet ? Lekemok (kaozeal) 7 Ebr 2012 da 19:45 (UTC)\nKomz a c'haller eus pep tra er wikipedia, hag ober ur pennad db Azawad (a zo en ur bern yezhoù) n'eo ket anavezout anezhi evel stad, wikipedia ne ra ket politikerezh, met komz eus fedoù , evel en ur gazetenn pe ul levr istor, evel pa vez anv enne eus an an arc'hael Mikael ... Bianchi-Bihan (kaozeal) 7 Ebr 2012 da 20:31 (UTC)\nNe ran ket politikerezh o lavarout n'eo ket anavezet awalc'h an tiriad-se evit bezañ ur stad gwir. Ne lâren ket e oa re abred ober ur pennad diwar-benn Azawad, met an infobox a seblante din re, marteze. Gwelet am eus en deus graet Wiki e saozneg gant ar memes infobox, met c'hoant am boa gwelout marteze ur frazenn pe div diwar-benn bec'h an tiriad-se, ar pezh a oa bet graet. Ar fedoù zo simpl : ur stad a oa bet disklêriet dizalc'h, met ur brezel a zo etre strolladoù disheñvel evit ren ar stad-se, disklêriet e oa bet goude ur brezel diabarzh (pe ur brezel dizalc'h ma fell deoc'h) ouzh arme Mali ha n'eo ket anavezet na gant strolladoù etrevroadel Afrika, na gant an ABU, na gant an UE, pezhioù a zo e-barzh ar pennad e saozneg da skouer. Lekemok (kaozeal) 8 Ebr 2012 da 17:16 (UTC)\nN'eo ket difennet ouzh den komz eus an traoù-se e korf ar pennad. Somaliland kennebeut n'eo anavezet gant Stad ebet, ha koulskoude emañ aze de facto.--Trec'hlid mitonet (kaozeal) 8 Ebr 2012 da 18:57 (UTC)\nA-du ganit evel-just. Komz eus pep tra a c'haller, eus kirri-tan zoken. Me gred e vez lennet muioc'h ar pennadoù istor ha plolitikerezh gant ar gelennerien ha studierien istor, da vihanañ. Bianchi-Bihan (kaozeal) 9 Ebr 2012 da 10:03 (UTC)\nAdtapet diwar « https://br.wikipedia.org/w/index.php?title=Kaozeal:Azawad&oldid=1201725 »\nKemmoù diwezhañ degaset d'ar bajenn-mañ d'an 9 Ebr 2012, da 20:22.


Taino - Wikipedia\n(Adkaset eus Taíno)\nAr bobl Taino en inizi ar Mor Karib e dibenn ar XVvet kantved, pan erruas ar Spagnoled. En gwer, ar broioù poblet gant ar Garibed, pobl arawakek evelti, hogen feulsoc'h.\nUr gêriadenn eus ar bobl Taino adsavet e Cuba.\nTaino, pe taíno (hervez ar skritur spagnolek) eo anv an henvroidi a veve en inizi ar Mor Karib (Bahamas, Antilhez Brasañ, hag hanternoz Antilhez Bihanañ) en amzer ma tegouezhas Kristof Koulm gant e listri e 1492.\nKrediñ a reer e oa kar ar bobl Taino da Arawaked Kreisteizamerika. Kar eo o yezh d'ar familh maipureek a en em astenn adal Kreisteizamerika betek inizi ar Mor Karib\nPan erruas Kristof Koulm e oa pemp rouantelezh taíno en Hispaniola (Haiti hiziv ha Republik Dominikan), hag ur roue, pe cacique (pe kasik) hag a rene e pep hini, hag a veze paeet an truajoù dezhañ. Ar gasiked o deveze gwir da zougen bravigoù aour anvet guani, a veve e tier karrezek anvet bohíos e-lec'h ar re grenn evel ar bobl, a goazeze war skebell koad dirak o c'houviidi. Betek 3000 den a oa o c'hom er c'hêriadennoù brasañ.\nAr bobl taino a oa amezek d'ar bobl Karib, a oa feuls ha kriz, deuet eus Kreisteizamerika ha diazezet en Antilhez Bihanañ. Meur a studienn zo bet savet diwar-benn an darempredoù etre an div bobl.\nAdtapet diwar « https://br.wikipedia.org/w/index.php?title=Taino&oldid=1703764 »\nKemmoù diwezhañ degaset d'ar bajenn-mañ d'an 24 Mae 2016, da 15:02.


Nemo censetur ignorare legem - Wikipedia\nNemo censetur ignorare legem zo ul lavar latin, deuet eus ar gwir roman, hag a embann n'hall den chom hep anavezout al lezenn, hag a zo unan eus lavaroù-stur ar gwir. Ur stumm all zo da laret : Nemini licet ignorare ius, "n'eus den aotreet da chom hep anavezout ar gwir". Er c'h-Codex Iustinianus e lenner : ignorantia legis non excusat.\nEvel ma ne c'hall den anavezout an holl lezennoù eo ret kompren n'hall den en em zifenn dirak ul lez-varn o kemer da arguzenn n'anaveze ket al lezenn a damaller dezhañ bezañ torret. Diazezet eo ar gwir war al lezenn, ha n'eo ket war gredenn hini pe hini, se zo kaoz e komzer eus fictio legis, ur fed diwir hogen rekis evit gallout lakaat ar gwir da dalvezout.\nAdtapet diwar « https://br.wikipedia.org/w/index.php?title=Nemo_censetur_ignorare_legem&oldid=1862971 »\nKemmoù diwezhañ degaset d'ar bajenn-mañ d'an 10 Gen 2020, da 15:13.


Pont-Skorf a zo ur gumun e Breizh, e departamant ar Mor-Bihan, war lez ar Skorf.\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Pont-Skorf , gant peder c'humun a oa ennañ: Kaodan, Kleger, Pont-Skorf ha Yestael; e Bann Henbont e oa; miret ha brasaet e voe ar c'hanton e 1801 dindan anv Kanton Pont-Skorf ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pont-Skorf en Arondisamant an Oriant e 1800.\n63 gwaz eus ar gumun a gollas o buhez abalamour d'ar brezel, d.l.e. 3,23 % eus he foblañs e 1911 .\nMervel a reas tri milour ag ar gumun e Brezel Indez-Sina .\nE distro-skol 2020 e oa 67 skoliad enskrivet er c'hlasoù divyezhek (13,8 % eus skolidi ar gumun evit a sell ouzh ar c'hentañ derez) .\nE kêriadenn KeriakelAozañ\nAdtapet diwar « https://br.wikipedia.org/w/index.php?title=Pont-Skorf&oldid=1911923 »\nDernière modification le 27 Gwe 2021, à 16:55\nKemmoù diwezhañ degaset d'ar bajenn-mañ d'an 27 Gwe 2021, da 16:55.


AN DEGEMER DUDI HEP HERBERC'H | Ville de Vannes\nAN DEGEMER DUDI HEP HERBERC'H\nAN OBEREREZHIOÙ KINNIGET ENSKRIVIÑ MA C'HROUADUR PRIZIOÙ REOLENNOÙ REOLENNOÙ Titouroù pleustrek Menus ALSH\n7 lec'h ar sort zo e kêr Wened. Eno e c'hell pep krouadur divorfiliñ, gober anaoudegezh get traoù nevez, deskiñ en ur ober bourrapl, dre ur raktres pedadogel savet get servijoù ti-kêr Gwened.\nLies a atalieroù tematek a vez kinniget d'ar vugale a-hed ar blez, doc'h o oad ha doc'h o c'hoantoù : obererezhioù arzel, sportel, sevenadurel, endroel, ha troiadoù er-maez e-leizh.\nProjet pédagogique 2020-2021.pdf\nAN OBEREREZHIOÙ KINNIGET\nDre rummoù oad e vez aozet an obererezhioù. Renerion hag animatourion berzhek a ra àr o zro.\nEvel-se e c'hellit bout asur e vo amzer dudius, interesus, plijadurus ha dinec'h.\nÀr ar roll : labourioù-dorn, obererezhioù arzel, abadennoù sport, stalioù keginiñ, c'hoarioù tematek bras, klaskoù teñzor, kouronkadegoù, baleadegoù, arvestoù, gweladennoù lec'hioù pe dachennoù dudi …\nSkritellet e vez roll an obererezhioù er c'hreizennoù, kement ha disklêriañ an traoù deoc’h. Neoazh e c'hell bout cheñchet, a-gaoz da c'hoantoù ar vugale, d'an amzer, pe da redioù get ar bourchaserion.\nENSKRIVIÑ MA C'HROUADUR\nEnskrivadur kentañ :\nAn tiegezhioù a rank kas un teuliad klok, seul taol ma enskrivont ur c'hrouadur, evit resev an anaouderioù rekis evit kevreiñ er lec'hienn Vannes et Vous. An teuliad-se a zle bout kaset :\ndre bostel da accueil.unique@mairie-vannes.fr\ndre lizher da Degemer Unik Bugaligoù, 22 Bali Victor Hugo, 56000 Gwened.\nDossier d'inscription enfant ALSH.pdf\nAN DIELLOÙ DA BOURCHAS\nAn teuliad enskriviñ\nUn eilad a garned yec'hed ar c'hrouadur (4 fajenn anezhañ)\nUr brouenn annez e kêr Wened\nUn testeni rannad tiegezhel diget ar CAF\nMiret enlinenn : daou dra hepken zo da ober\nKentañ tra : enskriviñ er greizenn c'hoantaet geneoc'h\nUn enskrivadur evit pep bugel. Ur wezh gwiriet an enskrivadur e c'helloc'h gober àr-dro miret ur plas Eil tra : miret ur plas\nDifraeoù evit enskrivañ ha miret ur plas a rankit ober evit pep krouadur ma n'emañ ket ho pugale a oad an eil get egile – da lâret eo unan er skol-vamm hag un arall er skol-gentañ. Kevreit er lec'hienn « Vannes et Vous », da wiriat e pezh kreizennoù e chom plasoù, rak nullet e vez goulennoù gwezhavez. Nulliñ : Dre ar lec'hienn « Vannes et Vous », pe get an Degemer Unik Bugaligoù, dre bostel pe dre bellgomz hepken.\nTarifs ALSH 2021.pdf\nRèglement interieur des ALSH.pdf\nÉvolution des protocoles sanitaires - PREFET 13.01.2022.pdf\nRue Gustave Courbet - Vannes 02 97 63 53 15 07 63 19 73 31\n27, rue des Grandes Murailles 02 97 01 60 89 07 63 19 71 31\nModalités d'accès : Entrée : rue de l’hôpital (accès piéton) Stationnement : rue des deux frères Joubaud ou rue de l’abbé Jacob Tél : 02 97 01 60 23 / 07 63 19 72 98\nEcole Armorique Impasse d'Armorique 06 75 04 96 32 - 02 97 62 69 39\nE-pad ar vakañsoù-skol ha d'ar Merc'her e-maez ar vakañsoù-skol\ndevezh-pad, etre 7e30 ha 6e30\npenndevezh get ur pred, etre 7e30 hag 1e15 pe etre 11e45 ha 6e30\npenndevezh hep pred, etre 7e30 ha 12e15 pe etre 1e15 ha 6e30\nEurioù Degemer an devezh-pad : degemer etre 7e30 ha 9e da vintin ; kuitaat etre 5e ha 7e d'enderv. Da ouiet : n'heller ket degemer bugale en-dro etre 9e ha 5e Degemer ar penndevezh-pad :\nMintiniad hep pred : degemer etre 7e30 ha 9e ; kuitaat etre 11e45 ha 12e30 (nemet ar Rabin : etre 11e45 ha 12e).\nMintiniad get ur pred : degemer etre 7e30 ha 9e ; kuitaat etre 1e hag 1e30\nEnderviad hep pred : degemer etre 1e hag 1e30 ; kuitaat etre 5e ha 7e\nEnderviad get ur pred : degemer etre 11e30 ha 12e ; kuitaat etre 5e ha 7e\nN'heller ket cheñch lusk e-pad ar blezad-skol.\nEtre 9e ha 5e e vez aozet an obererezhioù\nDa 9e d'an diwezhatañ e tle ar vugale em gavet er c'hreizennoù da vintin.\nD'enderv n'hell ket ar vugale kuitaat e-raok 5e, kuit da lakaat treboulaj en obererezhioù.\nMar bez aozet un droiad er-maez e c'hell ar vugale kuitaat diwezhatoc'h. Kelaouet e veoc'h kentoc’h get labourerion ar greizenn.\nDa vintin e tle ar vugale bout kaset ha fiziet en un animatour get un den en oad.\nDa noz n'hell ket ar vugale kuitaat o-unan-kaer.\nALSH Menu Mercredi Février-mars 2022_A5.pdf\nAllergènes ALSH du 27-04-2022 au 18-05-2022.pdf


Kalifad Abbasid - Wikipedia\nAr C'halifad Abbasid pe ar Galifiezh Abbasid a oa ur c'halifad a renas war un darn vras eus ar bed muzulman eus 750 betek 1258.\nAr c’halifad abbasid, war-dro 850\nTierniezh an Abbasided a voe diazezet gant As-Saffah, un diskennad da Abbas ibn Abd al-Muttalib, un eontr d'ar profed Mohammed. Kemer a reas ar galloud goude un emgann a-enep an Omeyaded. Fellout a rae d'an Abbasided kaout ur stad a bouezfe muioc'h war ar relijion ha ma vefe roet kement a blas da dud Iran, nevez-troet ouzh an islam, evel d'an Arabed. Goude tri bloavezh brezel e trec'has Abu Muslim war an Omeyaded e 750, en Emgann ar Zab Bras.\nTroidigezh en arabeg eus al levr latin De Materia Medica, graet e Baghdad, dindan ren an Abbasided\nKreizenn ar C'halifad Abbasid e oa Baghdad, ur gêr-benn savet e 762, tra ma oa kreizet impalaeriezh an Omeyaded war Damask ha Siria. En e vog e oa ar sevenadur muzulman, en amzer an Abbasided, en un impalaeriezh bras-divent en em astenne eus an Indus betek Norzhafrika. Un toullad kalifed brudet a voe neuze, evel Al-Mansur pe c'hoazh Harun al-Rashid. D’ar mare-se e voe troet en arabeg e-leizh a skridoù latin ha gresianek eus an Henamzer.\nTamm-ha-tamm avat e voe ret d'ar C'halifad Abbasid stourm ouzh rieien vihan e lec'hioù evel Spagn, hag a rene o bro evel pa vefent dizalc'h, hag ouzh pobloù evel an Durked seldjoukid a oa kreñvoc'h-kreñvañ. En XIIIvet kantved e voe diskaret ar C'halifad Abbasid gant ar Vongoled, pa voe aloubet Baghdad ganto d'an 10 a viz C'hwevrer 1258. Distrujet e voe kêr ganto ha tec'hout a reas an dud a oa chomet bev da Ejipt.\nThe Abbasid Caliphate - Jewish Virtual Library (en)\nAbbasid Caliphate - Encyclopedia Iranica' (en)'\nAdtapet diwar « https://br.wikipedia.org/w/index.php?title=Kalifad_Abbasid&oldid=1665993 »\nDernière modification le 4 Her 2015, à 10:30\nKemmoù diwezhañ degaset d'ar bajenn-mañ d'an 4 Her 2015, da 10:30.


Buhez ar Sent/1912/Gregor VII - Wikimammenn\nBuhez ar Sent/1912/Gregor VII\n◄ Gouel an Itron-Varia Gregor VII Philip Neri ►\nDa varo e vestr, er blavez war-lerc’h, en em dennas en manati Kluny, en Frans ; tri bla goude, Brunon, eskob Toul, hanvet da bab, hen kemeras da vont gantan da Rom. Pevar bab-all , an eil war-lerc’h egile, hen dalc’has en o c’hichen ; epad pemp bla warn-ugent, Hildebrand a roas dorn d’eze da wellat stad an Iliz.\nPab ebet, abaoue amzer an Ebestel, ne c’houzanvas ar pez a c’houzanvas, ne stourmas evel ma stourmas evit gloar ha liberte pried Jezuz-Krist ; goude ma wele ar bed holl o ’n em zevel en e eneb, netra n’halle e lakat da grenan, abalamour ennan santelez ha nerz-kalon a ’n em bare.\nAdtapet diwar « https://br.wikisource.org/w/index.php?title=Buhez_ar_Sent/1912/Gregor_VII&oldid=37801 »\nKemmoù diwezhañ degaset d'ar bajenn-mañ d'an 26 Mez 2012, da 06:37.


Journal de Renaud Camus, samedi 8 janvier 2022\ncréée le samedi 8 janvier 2022, 17 h 06\nmodifiée le samedi 8 janvier 2022, 17 h 09Plieux, samedi 8 janvier 2022, quatre heures de l’après-midi. Quentin Verwaerde devait m’accompagner ce matin à la réunion des membres gersois de “Reconquête”, le parti ~~’~~~~~ ~~~~~~~~, ~~~~~ ~~~ ~~~~ ~~~~~~~ ~~~~~ ~~~ ~~~~ ~~~~~~~ ~~~~~~~~~~ ~~~~~~~~ ~~~ ~~~~~~~~~~~~, qui paraît ne ~~’~~~~~~~~~ ~~~ ~~~~~ ~~~~~ ~~~~~~ ~~~~ ~~~~~~~~~~. ~~~ ~~~ ~~~~~ ~~~~~ ~~~~~~ ~~~~~ ~~ ~~~~~~~, ~~~ ~~~ ~~~~~~~ ~~’~~~~~~~~~~, ~~~~~ ~~~ ~~~~~~ ~~~~~~~~~~~~, ~~ ~~’~~~~~~ ~~~ ~~~~~~~~ ducal des Montesquiou. ~~~ ~~~~ ~~~~ ~~~~~~ ~~~ ~~~~~~~~, ~~~ ~~ ~~~~~ ~~~ ~~~~~~~ ~~~ ~~~~~~. ~~-~~-~~~ ~~~~~~ ~~~ ~~~~~~~~~~ ~~~ ~~~~~~~~~ ~~~~~~~~ ? ~~’~~~~ ~~~~ ~~~~~~~~~ — ~~~ ~~~~~~ jadis radical, de ~~~~~~~ ~~~ ~~~ ~~~~~~~ ~~~ ~~~ ~~~~~ ~~~~~, ~~~ ~~~~~~ ~~~’~~~ ~~~~~~ sénateur.\nIl ~~ ~~~~~~ ~~~ ~~~~ ~~~~~~~~~ ~~~ ~~~~~~~~~~, ~~~ ~~~~~~ ~~~~ ~~~ ~~~~~~ ~~~~~~ ~~~~~~~ aux trois quarts. ~~’~~~~~~~~~~ ~~~~~~~~~~ ~~~~~~ ~~~~~~~~~ ~~~~~~~, ~~~~~~~ ~~~~~~~~~~~ ~~~~~~~~~ ~~~~~~~~~~~~~~ ~~~~~~~~~, ~~~~~~~~ ~~~~~~~ ~~~ ~~~~~, ~~~ ~~~~ ~~’~~~~ ~~~~~-~~~~~ ~~~~~~~ — ~~~ ~~’~~~ ~~ ~~~~ ~~~~~~~~~~~~~ ~~~~~~~~~~~~, ~~~ tout cas. J’ai ~~~~~ ~~~ ~~~~~~~ ~~~~~~ ~~~~~~~~, ~~~ ~~~~~, ~~ ~~~ ~~~~~~~~ ~~~~ organisateurs.\nLe ~~~~~~~~~~~~ ~~ ~~~~~~ ~~~~~ ~~~~~~~~~~~ ~~~ ~~~~~~~ (~~~~ ~~~~~~~ ~~~~~ ~~~~~~~~~), ~~~ ~~~~ ~~~ ~~~~~~ en tête de ~~~ ~~~~~~~ ~~~~~~~~~~. ~~~~ ~~~~~~~~~~~~~ ~~~~~~~ ~~~ ~~~ ~~~~~~~~~ ~~~~~~~~~ ~~ ~~~~~~~ ~~~ ~~~~~~ ~~~~~ ~~’~~~ ~~~~ ~~~~~~~~~~~ ~~~~ ~~~ ~~~~~~ ~~~~~~~~~ ~~~ ~~~~, ~~~~~~ ~~~~~-~~~~~ ~~~ campagne elle-même. Le ~~~~~~~~~~ ~~~~~~~~~~~~~~ ~~~ ~~~~~~ ~~~~~~~~ ~~~~ ~~~ ~~~~~~~~~~ ~~~ ~~~ ~~~~~~ ~~~~~~~~~~~~, ~~~ ~~~~~ ~~~~~ ~~~~~ ~~~ ~~~~ ~~~ ~~~ ~~~~~~~~~ ~~~~~~~~ ~~~ ~~~~~~~ ~~~~ ~~~~, ~~~ ne pourrait être ~~~~~~~~~~~~~~~ ~~~~~~~~~, ~~~~~~ ~~’~~~ ~~~~~~~ ~~~~~~~~~~ ~~~ ~~~~~~~~~~~~. ~~’~~~~ ~~~~~~~~~~ ~~~ ~~~~~~~~, ~~~ ~~~~ ~~~~ ~~~~~~~ ~~~~~~~~~ ~~~ ~~~~~~~~~~~~, ~~~~~ ~~~~~~ ~~~~ ~~~~~~~~~~. ~~~ ~~~ ~~~~~ ~~~~ sauver un peuple ~~~~ ~~~ ~~~~~~~ ~~~~ ~~~~~ ~~~~~~, ~~~ ~~’~~ ~~~~~ ~~~~ ~~~ ~~~~~~~~~~ ~~’~~~~~ ~~~~~~. ~~’~~~ ~~~~~~ ~~~~~ ~~~~~~ ~~~~~~~~~ ~~~~ ~~~~~ ~~~~~~~~~~~~ ~~~ ~~’~~~~~~~~~~~, ~~~~~ ~~~~ ~~~~~ son chef-d’œuvre. C’est ~~~~~ ~~~’~~~ ~~~~~ ~~~~~~~~~~ ~~~ ~~’~~~~ ~~~~~~~~~~~~~. ~~~~~~~~~~ ~~’~~~~ ~~~~~~ ~~~~~ ~~’~~~~~.\nvoir l’entrée du samedi 8 janvier 2022 et son image dans Le Jour ni l’Heure


Ar penn er STERED hag an treid gwriziennet ba’r vro - L'univers de STERED\nStaliet e Roazhon e oa bet savet Stered 7 vloaz zo gant Ronan de Dieuleveult, keveler gant ar Redadeg evit ar wech kentañ. Pennad kaoz gantañ\nPenaos eo deuet ar soñj da grouiñ Stered ?\nAbaoe pell e oan o klask un T.Shirt spered Breizh anezhañ hag a c’hellfen e wiskañ bemdez. Setu e oa deuet ar mennozh da sevel ur merk digemplezhet a c’hoarife gant kodoù a-vremañ ha gant ar brezhoneg diskouezet mat. Evit poent e labouran ma-unan met pevar den all a labour ganin a-bennadoù : daou c’hrafour hag a sav ar skorioù-gwelet, un diorroer web hag un den a ra ur sell war ar produiñ.\nPelec’h e vez fardet dilhad Stered ? Ha pelec’h e kaver anezho ?\nN’eus atalier ebet e Bro C’hall hag a c’hellfe fardañ an danvez, kemenañ ha gwriat, e memes korn-bro. E Portugal em eus kavet an atalieroù a c’hell produiñ pep tennad, n’eus nemet ar moullañ hag ar brodañ a vez graet e bro Roazhon. E Europa int fardet, a-bouez bras eo evidon. Kavet e vez hon dilhad e 40 stal liesmerk e Breizh mui unan all e Pariz. War Internet e werzomp an div drederenn e-maez eus Breizh ha gwerzhañ a reomp muioc’h-mui en Europa ha pelloc’h er Bed zoken !\nPerak ez peus roet un anv e brezhoneg ?\nTost eo ma c’halon ouzh ar brezhoneg daoust ma ne gomzan ket evit poent. Un dra anat e oa evidon liammañ\nar yezh gant ar merk ha lakaat anezhi war wel dre ar c’hehentiñ, an tikedennoù hag al luganoù. Setu perak hor boa bet priz ar Brezhoneg e 2009 hag e oa bet sinet karta “ya d’ar brezhoneg” e 2010 ganeomp.\nDivyezhek galleg-brezhoneg eo tikedennoù da zilhad. Graet eo evit gwerzhañ gwelloc’h ?\nLaouen-tre on o plantañ brezhoneg er stalioù ma ne gaver ket anezhi mod-all. Met n’eo ket un arguzenn\nevit gwerzhañ gwelloc’h. Ma teufed a-benn da werzhañ kalz a-drugarez d’ar brezhoneg e vefe implijet kalz muioc’h gant an embregerezhioù ! Ma implijomp ar brezhoneg eo dre ma blij ar yezh deomp, n’eo ket ur strategiezh marketing. Ret eo bezañ onest: ur merk gant spered Breizh dezhañ hag un anv e brezhoneg n’eo ket trawalc’h evit gwerzhañ. Gennad an dilhad a zo diaes-kenañ. Kalz merkoù ‘zo hiziv ha start-tre eo ar c’hevezerezh. Tost dibosupl eo d’ur merk dizalc’h diorren hag enframmañ ur rouedad dasparzh hep lakaat milionoù a euroioù evit ar c’hehentiñ, ar giziaouegoù ha digeriñ stalioù. Kement a verkoù nevez a ya diwar wel goude daou vloavezh ma c’heller lavar he deus graet un taol-kaer Stered en ur badout abaoe seizh vloaz, ha ma n’eo ket a-drugarez d’ar brezhoneg eo bet graet gant ar brezhoneg d’an nebeutañ.\nKavout a reer dilhad ar Redadeg war lec’hienn Stered :\nTags:Actus STERED brezhoneg\n← Retrouvez les vêtements officiels de la Redadeg ! Réalisés par STERED\nAssociations et entreprises : Nous réalisons vos T-shirts, polos & sweats à votre image →


peurliesañ - Wikeriadur\nGer kevrennek savet diwar ar rakger peur- ha derez-uhelañ an anv-gwan lies\nAn darn vrasañ eus an amzer\n[...]. Ha peurliesa, elec'h digeri e c'henou, e vefe gwelloc'h d'ezan, ober eur skoulm pe zaou war beg e deod ; [...]. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 19.)\nHa dre-holl ar mor, ar mor a-wechou madelezus, karantezus evel eur bugelig, peurliesa rust ha dirollet. — (Fañch al Lae, Bilzig, Kemper, 1925, p. 8.)\n[...], petra bennak ne gemere ket kalz tra digant tud an ti, ugent real ar peurliesañ, [...]. — (Jarl Priel, Va Zammig Buhez, Al Liamm, 1954, p. 11.)\nAr veuc'h a veze, peurliesañ, ur pezh fall a zaou wenneg toull, ur votezig vitous pe un draig dister bennak. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 202.)\nLezet e veze al labour-se gant un darbarer bennak, peurliesañ un darbarerez, studierez pe get, a zeue da reiñ sikour. — (Pêr Denez, Glas evel daoulagad c'hlas na oant ket ma re, Al Liamm, 1979, p. 23.)\n[...], rochedoù limestra ha togoù kern-uhel du-pod evel ma vez peurliesañ ar seurt togoù-se [...]. — (Jakez Konan, Lannevern e kañv ha danevelloù all, Al Liamm, 1980, p. 47.)\nTraoù eus ar mor peurliesañ, gant un tamm kig-moc'h bep an amzer, kouskous, kig-ha-farz ha krampouezh lardet. — (Goulc'han Kervella, Brezel ar Rigadell, Al Liamm, 1994, p. 8.)\ngalleg : généralement (fr) , la plupart du temps (fr) , le plus souvent (fr)\nAdtapet diwar « https://br.wiktionary.org/w/index.php?title=peurliesañ&oldid=299717 »


Alies e vez klasket spontañ an dud gant skeudennoù polis o pro a-benn kendrec'hiñ anezho da baeañ an daspren buan.\nRansomware a vez graet eus eus un doare meziantoù viruz urzhiataer. Pal ar meziantoù-se eo furchal restroù un implijer evit nac'hañ outañ gellet tizhout e restroù en un doare dibad keit ha ma ne vo ket paeet un daspren.\nLod ransomware a lakao bac'h war urzhiataer un implijer met aes int da dalañ evit un den mailh war ar stlenneg. Ar re all a zo reoù kalz galloudusoc'h hag a laka bac'h war un urzhiataer a-bezh dre godañ anezhañ. Stanket eo urzhiataer an implijer neuze ha rediet e vez da baeañ evit kaout ar c'hod a lakao an traoù en-dro evel ma rankfent bezañ.\nBroioù bet taget gant ar ransomware WannaCry e 2017 e penn kentañ an dagadenn.\nAdtapet diwar « https://br.wikipedia.org/w/index.php?title=Ransomware&oldid=1962176 »\nKemmoù diwezhañ degaset d'ar bajenn-mañ d'an 17 C'hwe 2022, da 07:48.


KDSK, Centre de Ressources Culturelles CeltiquesTezorus : Embannadenn\nTeulioù liammet : [133 document(s)]\n[Foto] Golo ul levr embannet gant Le Chasse-Marée-ArMen : Carnet d'Irlande / Yvon Le Corre / [Disanv] (Luc'hskeudennet gant). - - KDSK_SAE_Lodad02C0041_P.jpg\n[Foto] Golo ul levr embannet gant Le Chasse-Marée-ArMen : Dictionnaire des prénoms celtiques / Albert Deshayes. / [Disanv] (Luc'hskeudennet gant). - - KDSK_SAE_Lodad02C0040_P.jpg\n[Foto] Golo niverenn 100 ar gelaouenn ArMen, miz Genver 1999) / [Disanv] (Luc'hskeudennet gant). - - KDSK_SAE_Lodad02C0265_P.jpg\n[Foto] Levr Kristian Hamon «Les nationalistes bretons sous l'occupation» kinnniget e Roazhon, e 2001. / [Disanv] (Luc'hskeudennet gant). - - KDSK_SAE_Lodad02B1386_P.jpg\n[Foto] Levr Kristian Hamon «Les nationalistes bretons sous l'occupation» kinnniget e Roazhon, e 2001. / [Disanv] (Luc'hskeudennet gant). - - KDSK_SAE_Lodad02B1387_P.jpg\n[Foto] Levr Kristian Hamon «Les nationalistes bretons sous l'occupation» kinnniget e Roazhon, e 2001. / [Disanv] (Luc'hskeudennet gant). - - KDSK_SAE_Lodad02B1388_P.jpg\n[Foto] Levr Kristian Hamon «Les nationalistes bretons sous l'occupation» kinnniget e Roazhon, e 2001. / [Disanv] (Luc'hskeudennet gant). - - KDSK_SAE_Lodad02B1389_P.jpg\n[Foto] Levr Kristian Hamon «Les nationalistes bretons sous l'occupation» kinnniget e Roazhon, e 2001. / [Disanv] (Luc'hskeudennet gant). - - KDSK_SAE_Lodad02B1390_P.jpg


Konikl - Wikipedia\nUrzhad : Lagomorpha\nKerentiad : Leporidae\nGenad : Oryctolagus\nAr c'honikl pe konifl, anvet lapin pa vez savet gant an dud en tier pe krevier, Oryctolagus cuniculus e latin, a zo ur bronneg geotdebrer a orin eus al ledenez iberek. Diskenn a rafe eus konikled doñvaet abred en Istor an den ha distroet d'an natur. Ar spesad nemetañ eo er genad Oryctolagus.\nDaoust dezhañ bezañ gwelet evel ul loen noazus e meur a lec'h (evel en Aostralia da skouer) emañ ar c'honikl e-touez ar spesadoù tost en arvar rak war zigreskiñ ez a an niver a gonikled en o rannved orin: Spagn, Portugal ha Norzhafrika.\nInizi[kemmañ | kemmañ ar vammenn]\nEn Enez Vaz e kresk niver ar c'honifled, ken e c'hallfe al labour-douar mont da get.\nSellit ouzh ar ger konikl er\nAdtapet diwar « https://br.wikipedia.org/w/index.php?title=Konikl&oldid=1951147 »\nKemmoù diwezhañ degaset d'ar bajenn-mañ d'an 15 C'hwe 2022, da 07:44.


Bianca Cappello - Wikipedia\nPoltred Bianca Cappello, gant Alessandro Allori, Uffizi\nBianca Cappello poltredet gant Lavinia Fontana.\nBianca hag Antonio de' Medici\nBianca Cappello a oa un itron eus Firenze er XVIvet kantved. Serc'h e oa da Francesco Iañ de' Medici 1574-1587, eil dug-meur Toskana. Hennezh a oa dimezet, ha pemp bugel dezhañ. Goude marv e wreg e 1578 ec'h addimezas an dug-meur da Bianca Capello.\nMerc'h e oa da Pellegrina Morosini ha Bartolomeo Cappello, un denjentil pinvidik-mor eus Venezia. Brudet e oa he c'hened hag he deskadurezh.\nDa 15 vloaz ec'h orgedas ouzh Pietro Bonaventuri, ur paotr yaouank eus kêr Firenze, hag a laboure e Bank ar Salviati e Venezia. E miz Du 1563 e tec'has an daou yaouank da Firenze, gant bravigoù ar plac'h. E 1564 e voe lidet an eured. Ur verc'h o doe, anvet Virginia.\nGouarnamant Venezia a reas e seizh gwellañ da adtapout ar plac'h hag ar braverioù, met gwarezet e oa an daou yaouank gant an dug-meur Cosimo Iañ de' Medici. A-benn ar fin e voent laosket sioul.\nFall e troe an traoù gant tud he fried, labourerien baourtroet gant hec'h arc'hant. Ouzhpenn-se e oa krog mab an dug-meur Francisco da ober war-dro Bianca, goude ma oa dimezet da Janed Aostria, pe Janed Habsbourg, nizez d'an Impalaer Karl V, ha da ginnig bravigoù hag arc'hant d'ar Venezianez koant. Evit sioulaat ar gwaz e voe roet labour dezhañ el lez ha lakaet merc'hed all war e dro. Un deiz, e 1572, e voe lazhet Pietro e straedoù Firenze.\nCosimo Iañ de' Medici a varvas en 1574 ha Francisco a renas war e lerc'h. Staliañ a reas Bianca en ur palez eus ar re gaerañ, tostik d'e hini, diseblant ouzh an dichekadenn a rae d'e bried war un dro: hennezh eo ar Palazzo di Bianca Cappello, savet gant an tisavour Bernardo Buontalenti. Mervel a reas Janed en 1578 ha dimeziñ a reas Francisco didrouz gant Bianca e Mezheven 1579. Diwezhatoc'h e voe graet ar banvez eured.\nMervel a eurejont o daou d'an 19 a viz Here 1587, ha pell amzer e voe kredet e oa marteze gant ar malaria, goude ma oa diskred e c'halle bezañ goude lonkañ kontamm. Lavaret ez eus bet e oa Ferdinando Iañ de' Medici (1587-1609), breur d'he fried an dug-meur Francesco ha dug-meur war e lerc'h, an hini a oa kiriek da se: en e di o devoa koaniet ha kasoni a vage ouzh Bianca.\nE miz Kerzu 2006 e oa kaoz e kazetennoù Italia eus dielfennadur avuoù an daou bried ha kavet roud eus arsenik. E 2007 eo bet kadarnaet ar c'hontammadur, gant ur studienn embannet er British Medical Journal. Ar muntr avat n'eo ket prouet.\nGant buhez Bianca Cappello eo bet awenet Thomas Middleton da skrivañ Women Beware Women.\nRomanin. Samuele, Lezioni di storia Veneta, vol. ii. (Florence, 1875)\nSaltini, G. E. Tragedie Medicee domestiche (Florence, 1898)\nStedman, Elizabeth Clementine Bianca Capello, A Tragedy (1873)\nSteegman, Bianca Cappello (Baltimore, 1913)\nAdtapet diwar « https://br.wikipedia.org/w/index.php?title=Bianca_Cappello&oldid=1989408 »\nKemmoù diwezhañ degaset d'ar bajenn-mañ d'an 29 Ebr 2022, da 10:47.


Kêr-benn Mali eo Bamako. Emañ war ribl ar stêr Niger, e mervent ar stad. E 2006 e oa 1.690.471 a dud enni, annezet war 267 km². Dont a ra an anv Bamako eus ur ger a dalvez "poull ar c’haiman" e bambareg.\nAnnezet eo al lec’h abaoe ar ragistor moarvat. Krouet e voe kêr er XVIvet kantved gant ar bobl niaré, zo chomet ur roud eus hec’h anv e Niaréla, unan eus karterioù Bamako.\nE 1883 e voe aloubet ar c’hornad gant ar C'hallaoued. E 1899 e teuas Bamako da vezañ kêr-benn rannvro Senegal-Uhel hag adalek 1920 e voe hini Soudan. E 1960, pa teuas Mali da vezañ ur stad dizalc’h, e teuas Bamako da vezañ e gêr-benn.\n(fr) Lec’hienn ofisiel Bamako\nAdtapet diwar « https://br.wikipedia.org/w/index.php?title=Bamako&oldid=1983947 »\nKemmoù diwezhañ degaset d'ar bajenn-mañ d'an 1 Ebr 2022, da 09:46.


Accueil / À la Une / War-zu ar c’helenn brezhonek dre soubidigezh er skolioù publik ?\nNil CAOUISSIN 16 avril 2019\nEmmanuel Ethis, Rektor nevez eus akademiezh Roazhon.\nEvit ar poent eo skolioù Diwan ar re nemeto o heuliañ pennaenn ar c’helenn dre soubidigezh e brezhoneg, hag alese ar skolioù gwellañ evit stummañ brezhonegerien nevez.\nEr skolioù publik ha katolik ez eus hentennoù divyezhek : ul lodenn eus ar c’hentelioù a vez graet e brezhoneg, met ul lodenn hepken (etre 20 % hag 50 % hervez ar skolioù, al liveoù…). Dipitus e kav tud zo al live brezhoneg tizhet gant skolidi an hentennoù divyezhek, ar pezh a zispleger dre an dister ma vez plas ar brezhoneg er c’hlasoù e gwirionez. Pa vez ar memes mestr pe vestrez o kelenn a-wechoù e galleg hag a-wechoù e brezhoneg e vefe techet ar vugale da glask mont e galleg outo atav, ha gwashoc’h c’hoazh er skolajoù. Ha cheñchet e vefe penn d’ar vazh a-benn nebeut ?\nEz ofisiel n’haller ket kelenn dre soubidigezh en ur yezh all estreget ar galleg er skolioù publik gall. Met aotreet eo bet e skolioù-mamm zo en Euskadi, evel un « taol-arnod ». A zo kaeroc’h : daoust da enebiezh Jacqueline Gourault (maodiernezh e-karg eus ar strolladoù lec’hel) ez eus bet embannet gant akademiezh Korsika e vefe graet an hevelep taol-arnod e skolioù publik an enezenn. Hag e Breizh emezit-c’hwi? Ar gevredigezh Kelennomp!, a vod kelennerien brezhoneg eus an holl skolioù, he deus goulennet war Dwitter ouzh Emmanuel Ethis, rektor nevez akademiezh Roazhon, ha graet e vefe ar memes tra e Breizh.\nSetu e respont, e galleg : « J’ai bien l’intention de travailler sur ce sujet essentiel dans les mois qui viennent et dans le sens de la promotion durable. » N’eus netra promeset ha nebeutoc’h c’hoazh sinet, met digor eo an nor. Hag echuet e vo gant ar brezel etre ar rektordi hag ar gelennerien brezhoneg, bremañ m’eo aet kuit ar rektorez n’he doa ket doujet ouzh ar gevrat Stad-Rannvro evit pezh a sell ouzh an tuta skolaerien brezhoneg ? N’eus bet embannet netra resis ha sklaer war an dachenn-se, met reiñ a ra ar rektor nevez sinoù a volontez vat.\nPartager la publication "War-zu ar c’helenn brezhonek dre soubidigezh er skolioù publik ?"\nBreizh bretagne brezhoneg Emmanuel Ethis enseignement Kelennomp ! langue bretonne rectorat rennes\t2019-04-16


Al-Hasan ibn Mohammed al-Wazzan al-Fasi, arabeg : حسن ابن محمد الوزان الفاسي , lesanvet Joannes Leo Africanus e latin (Granada c. 1494, Tuniz, c. 1554) a oa un diplomat, un douaroniour hag ur skrivagner berber eus Al-Andalus.\nAnavezet eo evit e levr douaroniezh Descrittione dell'Africa ("Deskrivadur eus Afrika"), bet embannet e Venezia e 1550, diwar-benn ar Maghreb ha traoñienn an Nil dreist-holl.\nUn dave divrall e chomas labour Leo Africanus e metoù douaroniourien Europa betek ma voe ergerzhet Afrika gant Europiz en XIXvet kantved. \nPoltred un denelour\nSebastiano del Piombo, c. 1520\nMarteze Leo Africanus \nGanedigezh c. 1494 \nMarv c. 1554\nPennoberenn Descrittione dell'Africa\n2 Deskrivadur Afrika\nEmbannadur saoznek, 1600\nA-zivout buhez Leo Africanus ne ouzer nemet ar pezh a skrivas e-unan en e labourioù.\nKenglev zo etre al lenneien evit lakaat bloaz ganedigezh Al-Hasan ibn Mohammed tro-dro da 1494, diouzh ar pezh a skrivas an douaroniour a-zivout e oad a vare da vare.\nNebeud goude e c'hanedigezh e Granada ez eas e diegezh da chom da Fes, e Maroko, en abeg da vrezelioù ar Reconquista spagnol. Eno e studias Al-Hasan e skol-veur Al-Qarawiyyin.\nWar-dro ar bloaz 1510, hag eñ oadet war-dro 16 vloaz, ez ambrougas e eontr da geñver ur gefridi ziplomatel o c'hasas ker pell ha Timbuktu en Impalaeriezh Songhai.\nSeizh vloaz goude, e 1517, p'edo war an distro eus ur gefridi ziplomatel all e Kergustentin en Impalaeriezh roman ar Reter (Istanbul e Turkia hiziv) a-berzh sultan Fes, en em gavas Al-Hasan e porzh Rachid e-kichen Aleksandria e delta ar stêr Nil e-kerzh aloubadeg Egipt gant an Impalaeriezh otoman. Pa ne c'hallas ket kenderc'hel gant e veaj war-du ar Maghreb e troas war-du ar Su a-hed an Nil. Goude gweladenniñ Kaero e tiskennas betek Aswan ; eno a treuzas ar Mor Ruz war-du Medina en Arabia ha hep mar e sevenas ar birc'hirinded da Vekka. \nP'edo Al-Hasan o tistreiñ da Varoko dre vor e 1518 e voe paket gant kourserien spagnol a-vaez da Greta ha bac'het en Enez Rodos dindan evezh ar Varc'heien Herberc'hour hag a oa o stourm ouzh ar vuzulmaded. E-lec'h avat bout lakaet da sklav roeñver war ar galeoù kristen evel ma veze ar boaz e voe merzet e zere, ha kaset e voe da gastell Sant'Angelo e Roma kent bout kinniget d'ar pab Leon X.\nHennezh a zamante aloubadeg Sikilia ha Su Italia gant an Durked : un diplomat arroutet a vije ur c'huzulier prizius evit a selle ouzh aferioù Afrika an Norzh, setu en e lakaas en e frankiz hag e kinnigas ur gopr dezhañ evit ma chomje en e servij. Asantiñ a reas an diplomat, ha badezet e voe e 1520 e Penniliz Sant-Pêr dindan an anv latin Johannes Leo de Medicis – diwar Medici, anv-familh ar pab Leon X ; anvet e voe Giovanni Leone en italianeg, hogen gwell e voe dezhañ treiñ e anv nevez en arabeg dre Yuhanna al-Asad al-Gharnati ("Yann al Leon eus Granada").\nGoude e vadeziant ez eas an douaroniour da veajiñ dre Italia e-pad tri pe bevar bloaz. Pa varvas Leon X e 1521, e warlerc'hiad Adrian VI a vagas diskred war ur Maour en e lez : gwell e voe da Leo Africanus kuitaat Roma neuze da vont da vevañ e Bologna. Eno, e 1524, e skrivas ur geriadur arabeg-hebraeg-latin a-zivout ar vezegiezh evit ar mezeg yuzev Jakob Mantino ben Shemuel († 1549) ; war-dro an arabeg hepken e reas Leo Africanus, a sinas Yuhanna al-Asad al-Gharnati ; e Bologna ivez ez aozas ur yezhadur arabek na anaver nemet un tamm anezhañ, eizh pajenn ennañ.\nGoude marv Adrian VI e 1523 e pignas Klemañs VII war kador sant Pêr ; hennezh a vennas gwareziñ Johannes Leo de Medicis, a zistroas d'al lez e 1526. En hevelep bloavezh ez echuas e zornskrid a-zivout douaroniezh Afrika.\nMeur a gentel zo a-zivout dibenn buhez Leo Africanus, diasur an holl anezho.\nHervez lod istorourien e chomas e Roma betek e varv war-dro ar bloaz 1550, pa voe embannet Descrittione dell'Africa, kement-se diwar damvenegoù a lenner e raklavarioù embannadurioù dalif.\nHervez lod all e kuitaas Roma nebeut goude arigrap kêr gant soudarded Karl V an Impalaeriezh Santel e 1527 hag e tistroas da Duniz ma chomas betek e varv war-dro ar bloaz 1554, kement-se diwar skridoù ar reteroniour alaman Johann Albrecht Widmannstetter (1506-1557) : en e zanevelloù e kont hennezh penaos ez eas da Italia da gejañ ouzh Leo Africanus, a oa aet kuit da Dunizia dija ; ne zeuas ket a-benn an Alaman da vont di, met gouzout a reas edo ar Berber e Tuniz ma oa distroet da feiz an islam.\nUn trede tezenn eo e tec'has Leo Africanus eus Tuniz e-kerz kemeridigezh kêr e 1535 gant Karl V, da vont da Fes m'edo e familh o chom c'hoazh, kement-se diwar ar goulakadur ne fellas ket dezhañ bevañ un eil gwech dindan beli Iliz Spagn, ha diwar ar fed ma skrivas en Descrittione e c'hoant da echuiñ e vuhez en e vro « gant sikour Doue ».\nKartenn Barbaria Jan Janssonius, c. 1650\nE Descrittione dell'Africa, echuet e 1526, emañ ar munudoù kentañ a-zivout an "aodoù berber" (Aljeria, Maroko ha Tunizia) ha hentoù kenwerzh an aour etre rouantelezhioù ar Maghreb bet embannet en Europa.\nNav levrenn a ya da ober pennoberenn Leo Africanus : ul levrenn ginnig + seizh levrenn ma teskriv rouantelezhioù Fes, Marrakech, Tlemsen ha Tuniz, rannvro Numidia, Egipt hag Afrika issahara war bevennoù an dezerzh + ul levrenn stagadennoù a-zivout ar stêrioù, al loened hag ar plant.\nE-pad 24 bloaz e tremenas an dornskrid a zorn da zorn betek erruout e Venezia e ti ar mouller Giovanni Battista Ramusio e 1545 ; eno e voe ensellet gant al lenneg Pietro Bembo (1470-1547), a alias ma vije moullet.\nE 1550 e voe embannet labour Leo Africanus gant G. B. Ramusio dindan an anv Della descrittione dell’Africa et delle cose notabili che iui sono, per Giovan Lioni Africano ("A-zivout deskrivadur Afrika hag an traoù heverk a zo eno").\nDiouzhtu e voe brudet al levr, hag advoullet pemp gwech dindan an anv Delle navigationi e viaggi ("A-zivout ar merdeadennoù hag ar beajoù"). Troidigezhioù latin ha gallek a voe embannet e 1556, saoznek e 1600 – siwazh, kalz fazioù a oa en embannadur latin a servijas d'an hini saoznek.\nSaludet e voe al levr en abeg d'e spisted, d'ur mare ma ne ouie Europiz tost da netra diwar-benn douaroniezh Afrika ha ma oa an Iliz katolik roman o vrezeliñ ouzh an Impalaeriezh otoman koulz e diazad ar Mor Kreizdouar hag en Europa ar Reter.\nGoude bout ensellet dornskrid Leo Africanus e skrivas Pietro Bembo en ul lizher deiziadet 2 a viz Ebrel 1545 : « Ne c'hallan ket kompren penaos e c'hellfe un den kaout kement a ditouroù dre ar munud a-zivout an traoù-se. ».  Meur a istorour zo savet a-du gant raksantad lenneg ar XVIvet kantved.\nDiwirheñvel un tamm eo en devije gallet Leo Africanus ensellout an holl lec'hioù a zeskriv, abalamour da ec'honder an dachenn ha da aozioù ar beajiñ d'e vare ; diarvar eo en enep e rankas fiziout e beajourien all, kenwerzhourien an darn vuiañ anezho. Diasur pergen eo en devije gweladennet na Bro-Haoussa e Niger ar Gevred ha Nigeria an Norzh, na rouantelezh Bornu e Tchad ha Nigeria ar Biz, ker pell m'emaint diouzh ar Maghreb ha diouzh bevenn Su ar Sahara.\nMarteze ne voe ket treuzet ar Sahara gant an douaroniour, zoken : trawalc'h e vije bet dezhañ atersiñ beajourien e Maroko. Hervez an istorour Pekka Masonen e voe faziet meur a lenneg pa gredjont e oa levr Leo Africanus deskrivadur un hent hepken, e-lec'h ur c'hendastumad beajoù graet evit gwir ha titouroù deuet diwar mammennoù all. \nAl lizherenn ﺍ 'Alif e geriaoueg Leo Africanus ha Jakob Mantino\nDescrittione dell'Africa evel-just eo pennoberenn Leo Africanus.\nKollet eo bet dornskrid ar c'heriaoueg evit ar vezegiezh bet meneget amañ a-us dija, war-bouez un nebeud follennoù. Biskoazh n'eo bet moullet war a hañval.\nKollet ivez eo bet e Yezhadur arabek.\nUl labour all diwar dorn an diplomat gounezet d'ar gristeniezh eo e zroidigezh arabek eus lizheroù Paol Tars, deiziadet e miz Genver 1521 ; e Biblioteca Estense Modena emañ an dornskrid hiziv.\nUn dornskrid all zo deuet betek ennomp : un dastumad buhezskridoù holloueziadurel diwar-benn 25 lenneg muzulman ha 5 lenneg yuzev, bet echuet e Roma kent arigrap 1527. Ret e voe gortoz 1664 evit ma vije embannet e latin gant al lizheregour ha doueoniour suis Johann Heinrich Hottinger (1620-1667). A-boan ma voe merzet ar pezh labour-se en Europa. Meur a fazi zo bet kavet ennañ ; hervez al lenneien ez eo c'hoarvezet kement-se abalamour ma ne c'helle ket an aozer tizhout titouroù er bed muzulman p'edo e Roma, ha ret e oa dezhañ fiziout en e eñvor hepken neuze.\nEn Descrittione e ra Leo Africanus meneg eus labourioù war ar stern, evel deskrivadurioù eus lec'hioù er Reter-Nesañ ha deskrivadurioù eus reoù all en Europa. Raktresoù all e oa ul levr da zisplegañ an islam, hag unan all a-zivout istor Afrika an Norzh.\nHini ebet eus al labourioù-se zo deuet betek ennomp, ha den ne oar hag-eñ e oant bet boulc'het ha kaset da benn. Marteze e oa bet ret d'al lenneg dilezel e raktresoù pa oa distroet d'ar Maghreb.\n(fr) Description de l'Afrique (1896), Hachette / BnF, 2016 — Levrenn I (ISBN 978-2-01-371276-7), Levrenn II (ISBN 978-2-01-916789-9), Levrenn III (ISBN 978-2-01-371275-0 )\nDiwar-benn Leo Africanus\n(en) BLACK, Crofton : Leo Africanus's "Descrittione dell'Africa" and Its Sixteenth-Century Translations, e Journal of the Warburg and Courtauld Institutes, levrenn 65 (2002), pp. 262-272 • Lenn en-linenn\n(fr) MAALOUF, Amin : Léon l'Africain, Le Livre de Poche, 1987 (ISBN 978-2-253-04193-1)\n(en) MASONEN, Pekka (2001) : Leo Africanus: The Man with Many Names, Lenn en-linenn\n(fr) MASSIGNON, Louis : Le Maroc dans les premières années du XVIe siècle — Tableau géographique d'après Léon l'Africain, Forgotten Books, 2018 (ISBN 978-1-391-56953-6)\n(de) RAUCHENBERGER, Dietrich : Johannes Leo der Afrikaner: seine Beschreibung des Raumes zwischen Nil und Niger nach dem Urtext, Harrassowitz, Wiesbaden, 1999 (ISBN 978-3-447-04172-0).\n(fr) ZEMON DAVIS, Natalie : Léon l'Africain, Payot, 2014 (ISBN 978-2-228-91150-4)\n(fr) ZHIRI, Oumelbanine & All : Léon l'Africain, Karthala, 2009 (ISBN 978-2-8111-0263-0)\n(en) Leo Africanus – A 16th Century Exploration of Morocco\n↑ Dianav eo anv an den. Leo Africanus, ur Berber, e vije hervez Dietrich Rauchenberger, op. cit.\n↑ Masonen, op. cit. & Rauchenberger, op. cit.\n↑ « Hassan mab Mohammed an alamín eus Fes » ; an alamín a oa un dilennad karget en ur gêr eus reizhiad ar pouezioù hag ar muzulioù, e kenwerzh ar boued pergen, ha da eveshaat perzh ha priz an danvezioù bevañs ; kement ha "den a fiziañs" e talvez ar ger arabek orin.\n↑ Masonen, op. cit.\n↑ Black, op. cit.\n↑ Masonen, op. cit..\nAdtapet diwar « https://br.wikipedia.org/w/index.php?title=Leo_Africanus&oldid=1819267 »\nDernière modification le 8 Gen 2019, à 10:23\nKemmoù diwezhañ degaset d'ar bajenn-mañ d'an 8 Gen 2019, da 10:23.


Brec’hillien pe Ar manac’h Mougn - Wikimammenn\nBrec’hillien pe Ar manac’h Mougn\nAr manac'h mougn\nskrivet gant Jakez Riou\nBREC’HILLIEN PE AR « MANAC’H MOUGN »\nAn amzer a oa bet tomm-ru…\nHeol bero mezeven a baras a-hed an deiz war an douar frailhet ; ha, d’an abardaez, dindan ar gwez uhel o deliou difinv, an houc’h-gouez, gourvezet e-touez an drez hag ar spern, e fronellou digor frank hag o c’houesaat gant trouz, a vorede, e valvennou hanter-zerret, e vin astennet, o klask war al leton deltoni ha glebor.\nPa dostaas an heol ouz an dremwel, skedus gant an aour hag al limestr − liou ar gwad − eun tammig mouestad a dremenas dre ar c’hoajou ; eun hurusadenn a vouskanas e skourrou al leinou.\nEur gredienn a levenez a yeas penn-da-benn da gein an houc’h-gouez o tihuni. Sevel a reas e benn, hag e zaoulagad a jomas sebezet o gwelet dirazan hirraet skeud an dervenned.\nAn abardaez a denvalae, bep eun tammig, goustadik, dindan an dervenned stank.\nAr manac’h koz, war benn e zaoulin dirak ginou e geo, a oa o pedi evit e vreudeur, e ziouvrec’h astennet d’an daou du ken a grenent gant ar skuizder.\nGinou ar manac’h a jome digor ha mud, met e zaoulagad a skeudenne, enno tan limestr ar c’huz-heol, a bare, daou gef-tan, etrezek an dounderiou moug. Gant pedenn ebet ne finve e vuzellou, met ouz gwelet kig e zremm stennet gant an anken hag ar strafuilh, e oa eas gouzout pegen dispar e oa ar bedenn a zave, d’ar mare-ze eus an deiz, diouz e galon o wada. Lugerni ha dourenni a ree daoulagad ar manac’h, hag e vleo gwenn, kurunennet e benn ganto ha livet aour gant bannou diveza ar c’huz-heol, a goueze dispaket war e ziouskoaz : tad glac’haret, tad ankeniet o pedi evit e vibien.\nKrena a ree e ziouvrec’h dinerz, met, pa stouent, e vijent kerkent, en desped da hop ar c’hig, astennet e kroaz gant eur galloud hag eun hernez gouez.\nDre ma tostae an noz, e kreske ar gouyonder dindan skourrou ar gwez. Ar skourrou uhela a finvas adarre o deliou… An traou n’o doa mui skeud ebet, ha liou ebet bolz an nenv.\nHag ar manac’h, e ziouverc’h astennet, a bede evit e vro hag e vreudeur, diloc’h, sounn evel eun delwenn.\nHurusadenn ar gwez a davas… Mann ne ree trouz… Ar Grouadelez he doa tavet he mouez gant doujans, o c’hortoz eur burzud bras bennak.\n— Hena !…\nAn hekleo ne yeas ket pell da vouga.\n— Felenn !…\nNemet ar memes hekleo, mann ne dregernas er c’hoad.\n— Liwarc’h !…\nBrec’hillien, ar manac’h koz, a hope evit an drede gwech evit gervel e ziskibien.\n— Gwaz d’ar Zaozon ! eme ar manac’h gant lorc’h. Hena, Felenn, Liwarc’h, n'eo ket deuet o anaon beteg ennon. Beo int, ha, ma ’z int beo, ema an trec’h, an tu ganto… Breiz, lavar d’az mibien, d’ar re vougn, d’ar re vac’hagnet, d’ar re goz ha d’ar gwragez, o deus douaret war glannou all gant heug ouz ar mac’her, e c’hellont adtreuzi an douriou… Dishual out evel kent ; war lein hor meneziou, hor gitoun gwenn a hijo adarre, da bevar c’horn ar vro, hon aerouant ruz…\nAn deiz a bellae, hag e skleur ar zerr-noz, ar manac’h-tasmant a denvalae ivez, evel eur C’hrist o pedi evit ar re a skoaz war an tachou.\nEur boutad avel arne a yeas dre ar gwez, ken a strakas ar c’hoad penn-da-benn. Pep tra a deuas adarre da veza sioul meurbed, ken a gleved an deliou distaget o koueza war an douar.\nAn diveza takad moug a varvas er c’hornog.\nD’an hanter-noz e tassonas ar c’hoad gant eun hekleo skiltr… Ar gurun… Tropelladoù koumoul a zirede diouz an dremmwell o taoulammet, bern war vern, buntet gant nerz an aveliou foll…\nAn arne a dostae… Eun talm kurun a zrailhas an oabl…\nAr gwez hijet, dihijet, gwariet, a c’houibane, a c’harme o leinou, ha, beb ar mare, eun trouz skiltr, drask, torr, reg ha kren-douar.\nAr manac’h a jome da bedi, hep silaou yud an arne, hep santout ar glao a deuas da goueza evel dour stivell.\n— Va zad, va gervel ’ec’h eus ?... Klevet em eus da vouez hag hanoiou va breudeur. Gouzout a rez ez int eat d’an emgann.\nAr manac’h ne eilgerias ket anezan.\n— Va zad, a gendalc’has an diskibl youank, perak e oas o c’hervel bremaĩk ?... Daoust hag eo paret dirazout skeud hon emgannerien ?...\nAn diskibl a oa tostaet.\nBrec’hillien a zistroas hag a zavas krenn.\n— Urien, a-berz piou out deuet aman ?... Skuiz out o pedi, pe dinerzet eo da ziouverc’h ha kignet da zaoulin ?...\n— Kredi a rean ez poa ezomm eus aked unan ac’hanomp, ha, pegwir ez eo eat ar re all...\n— N'eo ket en hon c’henver-ni e tleomp beza aketus : ar vro eo an hini he deus ezomm eus hor fedennou. Pedomp ! pedomp !... Bec’h a zo bet hirio, gouzout a ran. Mes n’eo ket gant ar c’hlezeier e ve gounezet en trec’h, en eur bedi ne lavaran ket... Gwelet em eus gwechall burzudou dispar : ar Vretoned, a oa kalz muioc’h anezo, o arsaillha gant kalon war an enebourien, o skei gant fulor an anevaled gouez... Pa baras al loar war an dachenn euzus, eun den hepken, ha mougnet, en e zav e-touez ar re varo, a zelle skeulfet, hag a zrailhe e vuzellou gant egar, o silaou ’barz c’houez an avel kan orged ha banvez. Hor brezellerien, tud kadarn ma zo bet, daoust d’ezo beza niverusoc’h, drailhet beteg an diveza hini !... Va dourn dehou a zo chomed eno da vreina... N’eo ket ar c’hlezeier a dalv... Red eo pedi evit dizrei diouz hon gouenn he Tonkadur garo... Kerz, va mab !...\nAn arne a bellae, hag eur skleur a darzas en Nenvou.\nEdo Urien o paouez e guitaat, pa glevas Brec’hillien eur redadenn a-dreuz ar strouez :\n— Eun houc’h-gouez spontet bennak, kouezet eur wezenn talmet war e gein... Ouspenn aman emaint...\nTostaat a ree an trouz... Klemmou a zavo, malloziou ha yud.\nN’eo ket moc’h-gouez e oant, na kennebeut loened all...\nO dismegans ! brezellerien Breiz o tec’het diouz an emgann ! Brec’hillien, ar manac’h koz, a zourennas e zaoulagad gant ar fulor hag ar vez. Kredi a ree edo e galon o vont da vouga gant ar gwad hag e benn da darza.\n— Tec’het a rit, emeza ; gwell eo tec’het eget mervel... Ouspenn en eun emgann oun bet... gwelet em eus izili ar Vretonned o koueza a-dammou. Ar re-ze ne ouient ket petra eo kila. Ar vuhez he deus talvoudegez. Tec’hit. E dounder eur gamboullenn bennak, e-lec’h na bar na heol na loar, it da guzat gant ar vez… Met e-barz an tenvala toull a gavfot, e welfot, eun devez, ar Zaozon war an treujou, rak, m’en tou, den ne vevo, mar jom beo ar mac’her.\nE gomzou a dassone evel talmou kurun.\nAr vrezellerien a jomas eur pennad dilavar gant ar souez.\n— Brec’hillien, manac’h santel, a lavaras unan anezo, prim eo bet da deod. O redek emaomp, met ne dec’homp ket gant ar spont. Gwelet ec’h eus hon tadou o vervel war an dalbenn. Unanet int, tadou ha mibien. Eul lac’hadeg euzus a zo bet : ne jom nemedomp.\nEul luc’hadenn a doullas an noz hag ar manac’h a welas e oant ruz gant o gwad.\n— Gwell eo ganeomp tec’het war-du an douarou : da netra e vije talvezet hor maro. Met diwanagi ne reomp ket. Mont a rimp, uhel hon fenn, da bevar c’horn ar vro, da c’houeza an droukrans hag an nerz e kalon an diveza Bretoned.\n— Kerzit ! a lavaras d’ezo Brec’hillien. Ra vezo benniget ho labour !\nHag ar manac’h, hep diwanagi ouz dasorc’hidigez Breiz a adgouezas d’an daoulin, gwasket gant ar rann-galon. Pedi a ree evit tec’h ar Vretoned.\nNe oa ket maro tre an deiz er c’hornog ; pellaet ’oa an arne, hag e tu ar reter edo al loar o sevel.\nBrec’hillien a bede bepred…\nMet petra a ree d’ezan arne spontus pe oabl splann ?… Hen, mab d’eur roue, bet gwechall penn-lu e kement brezel a zirollas war an Enezenn, hen, gloazet, mougnet, eat d’ar gouelec’h, p’ edo didalvoud e gorf, da bedi noz-deiz evit buhez Breiz, ha gwelet hirio o tec’het an diveza brezellerien !… Red eo kaout nerz eun tu bennak, evit mirout ouz ar c’horf da goueza gant ar glac’har hag ar strafuilh.\nAr manac’h koz a jomas ploum war e dreid.\nMet ma vije bet splann an oabl, e vije bet gwelet daelou o tarza dindan e valvennoù finvus hag o ruilha war e zremm ruskennek. E zaoulagad a baras war an Nenvou evit klask lenn enno Tonkadur garo e c’houenn.\nEun trouz toc’hor a zavas eus e c’houzoug, dister evel klemm eur bugel :\n— Aotrou, emezan, peseurt torfed a bouez war hon diouskoaz ?... Perak e c’hellez lezel ar Zaozon da veza trec’h warnomp ?… Hon gouenn da azeule, met ne jom mui nemed bugale, gwragez ha tud mac’hagnet da stoui o fenn dirazout… Doue, gwad an aberz a blij d’it evit gwalc’hi ar bed, met ne gemerez nemet gwad ar c’halonou glan. Holl int eat davedout, hor gwazed kadarn, nerz hor bro... Oh ! laz ar re a jom gant an anken hag ar glac’har, ha mir ouzomp da welet dirazomp muntrerien hor gwazed, ha ruz c’hoaz gant gwad o zorfed !\nA-us d’e benn, a-us d’ar c’hoad, uhel, uhel, ’barz an oabl digompezik c’hoaz, e kredas d’ezan klevet eur vouez glac’haret o lavaret :\n— Gant eur pok eo bet gwerzet mab an den.\nSilaou a reas… Trouz ’oa er c’hoad : youc’hadennoù skiltr evel yud ar bleizi. Tud e oant ; o mouez a grenvae, dre ma tostaent… E-touez c’hoarzadeg gouez ha youc’hadennoù euzus, an douar o tassoni, ha koad sec’h o strakal dindan kern ar c’hezeg.\n— Ne fell ket d’it ’ta, manac’h gouez, lavaret d’eomp ec’h eus gwelet Bretoned o tremen ?…\nAr manac’h, mud, ha sounn e benn, sklerijennet gant bannou al loar, a zelle ouzh ar Zaozon o-kreiz o daoulagad.\n— Kaoz ’ta, penn dir ! eme unan, o skei war benn Brec’hillien gant e c’hleze pounner. Komz a ri pe na ri ket ?\n— Krougomp anezan dre e dreid ouz ar skourr tosta ! eme unan all.\nBrec’hillien a jomas mud.\nEun nerz birvidik a eüne  d’ezan e holl gigennoù, hag e zaoulagad, o virvi gant ar gasoni, a bare e daoulagad an dud gouez.\n— Mud ’jomi ? eme eur bevare, o kas e varc’h warnan, ken a gouezas ar manac’h dindan kern al loen.\nBrec’hillien a zavas prim evel gant nerz e ugent vloaz.\n— Ar Vretoned a zo mad e-lec’h m’emaint, emezan, ar re varo hag ar re veo. Koun ar re varo a enaouo bepred en hor c’halonou an droukrans o vervel ; hag ar re veo, a re a dec’h, a grogo en ho tiadreñv, pa vo a sonj an nebeuta. Malloz d'eoc'h, mar ziskuizit dievez. Pep Breiziad a zo gedour-deiz, d’eun noz diboull ne lavaran ket, a vo enni skrignadeg ’met skrignadeg dent.\n— Petra ’lâr ? eme eur penn-lu, en eur starda gant e vorzedou e varc’h gouez digabestr… Mar guzez ouzomp eun dra bennak, e vi staget ouz ar wezenn aze, ha kement goaf a zo aman a vo ruziet ez kwad. Fellout a ra d’eomp gwalc’hi an douar-man eus roudou da c’houenn gwan, dinerz, mez ru ar bed… N’eo ket te a vo an diveza hini a vo lazhet !…\n— Nann, n’eo ket me a vo. Abarz nemeur, aman, bugale hor meneziou a lavaro : — "Aman a ziskuizas ar Zaozon !" — hag e tsitroin gant heug ; — "Aman a dinellas ar Zaozon !" — hag ar park ne vo ket marret ; — "Ar stêr-mañ a ruzias gant o gwad !" — ha ne evint ket ouz he zour… Lazit ac’hanon !… Met malloz d’it !… Beleg Doue oun.\nN’eo ket komzou, met spouron eo e teue eus e c’hinou.\n— Ma vije bet an holl Vretoned evel heman, eme er penn-lu d’e vrezellerien, ne vije ket bet gwall werzerien en o zuouez, ha ne vije ket bet brao dont a-benn outo !\nDen ne eilgerias anezan.\nAr Zaozon a oa moredet war o c’hezeg : n’o doa ket int kemeret ar boan da zont dioc’htu war-lerc’h an dec’herien… Nerz ar banvez, gant c’houez ar gwad en o dilhad, a zave en o fenn.\n— Ar Vretoned, am eus touet d’am doue laza beteg an diveza hini anezo, a c’hell breman tec’het e peoc’h. Tud mud ha diboell evit am hencha, ha kouskerien d’am heul !… Ma ! kouskomp aman… Eur pennad zo, ez eo eat an heol da guzat, ar gwenojennou a zo tenval… Met ’benn warc’hoaz, e vo redadeg a-dreuz, keit ha ma pado ar c’hezeg, hag hor c’hezeg-ni forbuet, e vo kavet kezeg all !… Ha te, manac’h, te a gousko henoz gant ar moc’h-gouez ; da geo a zo d’eomp ; ha, mar dout beleg eun doue, e vennigi hor c’housk.\nLammet a reas diwar gein e varc’h, droug ennan.\nE-barz ar c’heo emaint, bern war vern, sterniet evit an emgann, hag o c’hlezeier stag outo.\nTrouz ebet er c’hoad nemet roc’h ar Zaozon, hag, a vare da vare, c’houirinadenn eur marc’h digabestr ha distag.\nBrec’hillien, eat ar c’housk pell dioutan, a gerz dre ar c’hoad, gant Urien, e ziskibl yaouank, e ziskibl diveza.\n— Lazet e vezimp warc’hoaz, mar domp kavet aman ! eme ar manac’h d’e ziskibl. Kerz pell ac’han, va mab ; tec’h gant ar re all, war du ar menezioù... Pa vo nerz a-walc’h en da ziouverc’h, ra zeuio sonj d’it eus ar manac’h mougn ! Ma eo red d’in chom aman evit hencha faoz ar Zaozon evit buhez ar Vretoned... Ha, pa vo gevier ar c’homz diveza a lavarin, n’em bezo ket aon da vont dirak va Barner...\nMont a ra hag a zeu, e galon drubuilhet hag e benn o virvi.\n— Er c’heo emaint, emezan, kousket int. Ha n’em befe ket gounjer d’o laza ?... Beleg oun, gwad hor zalver hepken a dle skuilha va douarn... Breizad oun, ivez ; ezel eur vro doaniet oun ; ar vro mac’het eo va bro. Pep Breizad a zo gedour ha brezelour. N’eo ket dleet d’in o laza ?...\n— Met, va zad, en eur sponta ar c’hezeg ?...\n— An amprevaned a jomfe beo hag a yafe war droad war-lerc’h ar Vretoned, en eur laza e kement kear a vefe war o hent. Gwasoc’h a vefe... O c’hezeg ne reont van ouz an taolioù nag ouz moueziou an estren : ne anavezont nemet mouez o mestr... Red eo d’in o laza... Kerz ac’han, va mab !...\n— N’ez in ket... Ma varvez, ganit e varvin : kalon a-walc’h a zo ennon evit mervel evit va bro.\nBrec’hillien a zonje en e spered :\n— Kousket mat int : n’o devo ket a amzer da zihun ne da glemm... N’eus kontell ebet warnon evit o dic’houga !... O c’hleze a zo stag ouz o c’houriz... Na kontell, na kleze, na morzol !...\nMet en eun taol-kont, e paras eun heweledigez dirazan, evel eul luc’hedenn o regi an noz : diveza enebourien Breiz o en em stleja, o tec’het, o tiwadi a-hed o hent, hag o vervel flastret gant kern ar c’hezeg gouez.\nBrec’hillien a youc’has gant levenez.\nMont a reont dre ar c’hoad, Brec’hillien hag e ziskibl, peb a vec’h war o skoaz.\nE mezeven ne glasker ket keuneud evit tomma, nag evit sklerijenni pa bar al loar en oabl dizolo ; ne glasker ket kennebeut evit poaza traou er gouelec’h, evit daou vanac’h a zo eno ha ne zebront nemet frouez gouez ha gwriziou.\nAl loar a verk ouspenn hanter-noz, hag emaint bepred o daou o vont hag o tont dre ar c’hoad.\nWar-dro hanter-noz hanter, sklerijenn eun tan-gwall a ya dre zindan ar c’hoad ruziet ganti korfou an dervenned. Flammou a zav uhel, ker uhel hag ar gwez, hag e-kreiz drask ar flammou, moueziou spontet, kounnaret, raouliet…\nAr Vretoned, o tec’het, a glevas trouz war o lerc’h : gwelet a rejont gant souez o tremen, tiz spontus warno, kezeg divarc’het ha moc’h-gouez pennfollet.\nHa, pa oa sioul ar c’hoad ha sioul ar c’heo, p’ edo ar flamm o vervel en e c’hinou, ha pa varve en e diabarz, gloc’horennou ar c’hig o tistana, eur manac’h koz a lavare d’e ziskibl, en eur pokat d’ezan :\n— N’eus mann evit gwalc’hi par d’ar gwad ha d’an tan !…\nAdtapet diwar « https://br.wikisource.org/w/index.php?title=Brec’hillien_pe_Ar_manac’h_Mougn&oldid=80950 »\nKemmoù diwezhañ degaset d'ar bajenn-mañ d'an 24 Kzu 2015, da 11:20.


Radamanthys - Wikipedia\nRadamanthys (henc'hresianeg : Ραδαμάνθυς Radamánthys), mab da Zeus ha da Europa, merc'h Agenor, a oa roue Fenikia. Brudet e oa e vertuz hag e spered a justis.\nGanet e oa bet e Kreta evel e vreudeur Minos ha Sarpedon. Hervez ur vojenn all e vije bet mab da Hefaistos, a oa mab da Dalos. Desavet e voe gant Asterion, roue Kreta, a oa bet fiziet Europa ennañ gant Zeus. Hervez ar pseudo-Apollodoros, e riotas gant e vreudeur, en e yaouankiz, evit karantez ur paotr anvet Miletos pe Atymnios.\nBrudet e oa evit e furnez hag e speredegezh. Diodoros Sikilia a ra anezhañ, evel eus Minos, un haroz a zegas ar sevenadur en ur ren war ur vro ec'hon ma sav al lezennoù :\n« Inizi bras a oa en e zalc'h ha hogos holl aodoù Azia o doa en em roet o-unan dezhañ abalamour da vrud e onestiz. »\nPa zegouezhas tron Kreta gant Minos e tennas hennezh e vad eus an dra-se evit en em zizober eus e vreudeur, gwarizius ma oa eus o brud. Mont a reas Radamanthys en harlu da Oic'halia, e Boiotia, ma timezas gant Alkmene, intañvez Amfitryon, ha mamm Herakles. Daou vab en doe diganti : Erythros ha Gortys.\nGoude e varv e teuas da vezañ barner en Ifernioù, gant Minos hag Aiakos. Hervez Homeros e vevas en un doare sioul hag eürus en inizi ar re wenvidik. Hervez danevelloù savet diwezhatoc'h e renas e-unan war ar parkoù Elizean.\nAdtapet diwar « https://br.wikipedia.org/w/index.php?title=Radamanthys&oldid=1981279 »\nKemmoù diwezhañ degaset d'ar bajenn-mañ d'an 19 Meu 2022, da 12:14.


Pajenn:Perrot - Bue ar Zent.djvu/780 - Wikimammenn\nPajenn:Perrot - Bue ar Zent.djvu/780\nsant andre avellino\noa, e oe dibabet evit bezan advokad dirak lez-varniou an Iliz. Mes eun devez, e tigouezas gantan lavaret eur gaou dister. Raktal e teuas en e zonj komzou ar Skritur-Zakr : « Ar genou a lavar ar gaou a laz an ene », hag e roas e zilez. Neuze e oe galvet da ren eur gouent leanezed. An evez a gemere d’ober ervat e labour a lakas eun nebeut tud fallakr da gounnari outan. Klask a rejont en em zizober anezan, ha skoet a oe a dri dôl kontel. Ar zant ne gollas ket, evit se, peuc’h e ene ; n’evoe ken c’hoant, goude, nemet da vezan c’hoaz tostoc’h da Zoue.\nGoulenn a reas bezan digemeret en Urz an Tadou Theatined ; ôtreet oe d’ezan. Neuze e kemeras an hano a Andre, evit merkan gwelloc’h ar garante birvidik en devoa evit ar groaz. Neuze ive e komansas bale a gammejou bras war hent ar zantelez. Ober a reas le da chom heb ober gwech ebet e benn e-unan, ha d’ober ar pez a gavje d’ezan vije ar gwellan. Heuilh a rê an disteran eus reolennou e Urz, hag o vezan bet laket en penn e vanati, hag e labour, a roë da brezek ha da govez. Kalz eneou a a chome gantan, goude m’en dije peurc’hrêt e bedennou e roas d’e holl venec’h ober eveltan. Kement tamm amzer c’honezas da Zoue, dre al labour-ze, rak kalz tud eus kêr ha tro-war-dro a deue d’e gât evit kaout sklerijen war stad o c’honsians ha war an hent da heuilh evit mont d’ar baradoz. Doue e-unan a ziskouezas dre eur burzud pegement e plije d’ezan labour e zervijer. Eun nozvez ma oa êt Andre, dre eur barr-amzer spontus, da welet eur c’hlanvour, e varvas ar golo, pa oa o tizrei. Daoust da ze, nag hen na hini eus an dud a oa gantan ne oent na glebiet an disteran na troet diwar o hent. Korf ar zant a oa deut da vezan skedus hag a ziskoueze ar wenojen.\nE vue a oa ken santel ma ne oe den souezet gant eun hevelep burzud. Pell a oa, Andre a oa anavezet evel eun den hag an evoa sklerijen digant Doue war an treo kuzetan eus an eneou, eus an amzer dremenet hag eus an amzer da zont.\nGant ar veleien, koulskoude, e oa e breder bras ; rak i ’zo galvet da vezan sklerijen ar bed ha holen an douar. C’hoant en devoa da lakat aneze birvidik evit an Otrou Doue, evel an Ebestel. Urz an Dheatined a oa bet savet evit se gant sant Gaëtan. Mont a reas eta da Vilan ha da Blaizanz, evit sevel tier eus e Urz. En Milan e kavas sant Charlez Borrome hag a oa er memes sonj gantan. Andre, koz dija ha d’ezan eleiz a skiant-prenan, a roas an aliou gwellan d’an arc’heskob santel.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/780&oldid=141088 »


KDSK, Centre de Ressources Culturelles CeltiquesDocumenti : Connaissance de la Bretagne des origines à nos jours = Anavezout Breizh adalek ar penn kentañ betek bremañ. (Version en français).\nConnaissance de la Bretagne des origines à nos jou...\nConnaissance de la Bretagne des origines à nos jours = Anavezout Breizh adalek ar penn kentañ betek bremañ. (Version en français).\nAutori : MONNIER Jean-Jacques (Sevenet gant) ; CAILLEBOT Olivier (Sevenet gant) ; MANAC'H Olwenn (Empennañ grafek) ; KERVELLA Divi (Troet gant) ; FITAMANT Laetitia (Atersadenn) ; BOURGES Aziliz (Atersadenn)\nCollocazione : F.BRE(MON) - Doc n. : 14941\nNiver a CD/DVD e-barzh : 2\nE doare un diviz eo e kinnig dimp Olivier Caillebot ha Jean-Jacques Monnier ober gwelloc'h anaoudegezh gant Breizh, ha kement-se eus an amzerioù koshañ betek bremañ. Gant an daou DVD-mañ (tost da 5 eurvezhiad skeudennoù ha filmoù) e c'hallit deskiñ ur bern traoù, diwar-benn Istor Breizh evel-just, met ivez diwar-benn ar vro, buhez an dud, an ekonomiezh, ar sevenadur hag an douaroniezh. Kement-se gant 22 deuliad hag a c'haller sellet hervez an urzh a garer.\nDielloù hep o far a gaver e-barzh, dielloù hag a c'haller gwelet evit ur wech kentañ evit ur bern anezho. Ganto e c'hallit beajiñ ha bezañ e kreizig-kreiz istor ha sevenadur kement korn a zo e Breizh. Pa vez diouer a skeudennoù eo gant mailhed war an tresañ istorel eo e vez lakaet ar prantadoù istor da vevañ en-dro, diazezet o labour war mammennoù ar mare.\nKen pinvidik-all eo ar sonerezh a ya da heul. Adkavout a reer bommoù mat al levr-CD Histoire de la Bretagne pour tous, gant sonerezh eus an holl vareadoù eus an Istor, ha reoù nevez a zo ouzhpenn. 42 soner, kaner ha c'hoarier a ambroug ac'hanoc'h evit ar veaj-mañ a zo koulz unan da glevet hag unan da sellet. Lakaet eo bet an destenn da dalvezout evit ar brezhoneg gant Divi Kervella hag an divizoù gant Laetitia Fitamant hag Aziliz Bourgès.\nHa setu ma ra an displegerezh, ar skeudennerezh hag ar sonerezh un hollad hep e bar evit kinnig ur sell ledan, en un doare nevez-flamm, war Breizh, a-wechall da vremañ. Un nor digor-bras, graet evit an holl eta, war sevenadur ar vro. (Hervez an diverradenn war gein an DVD).\nDescrittori : Breizh / Oadvezh an houarn / 12vet kantved / 13vet kantved / 14vet kantved / 15vet kantved / 16vet kantved / 17vet kantved / 18vet kantved / 19vet kantved / 20vet kantved / 21vet kantved / Mare ar Romaned e Breizh / Donedigezh ar Romaned e Breizh (58 kent J. K.) / Keoded galian en Arvorig / Reizhiad feodelezh / Degouezh ha fed istorel / Emgann politikel / Buhez pemdez / Giz liammet gant ar vuhez / Istor Iliz Breizh / Kouer / Koueriadelezh / Kêr / Stad Breizh (etre dibenn ar XIVvet ha 1532) / Brezel hêrezh Breizh (1341-1364) / Renadur Kozh / Dispac'h Frañs (1789-1804) / Impalaeriezh kentañ (1804-1815) / Trede Republik (1870-1945) / Sevenadur / Relijion / Politikerezh / Armerzh / Poblañsouriezh / Brezel 1914-1918 / Brezel 1939-1945 / Rezistañs / Dalc'hidigezh alaman / Brezhoneg / Divroerezh breizhek / Tudoniezh / Arz breizhat / Sonerezh ha Kanaouenn e Breizh / Gwarez an endro / Emsav micherour / Diemglev kevredigezhel\nURL : http://www.skolvreizh.com/catalog?page=shop.product_details&category_id=5&flypage=flypage_images.tpl&product_id=264 - http://www.skolvreizh.com/catalog?page=shop.product_details&flypage=flypage_images.tpl&product_id=265&category_id=20\nPadelezh : 5 eurvezh\n1 003023 [disponibile] YPrenotare\n© ABP, Hubert CHEMEREAU\nAtersadenn J-J Monnier, Saloñs al levrioù Karaez 2014 = Interview de J-J Monnier, Salon du livre de Carhaix 2014


Journal de Renaud Camus, mercredi 15 mai 2013\ncréée le jeudi 16 mai 2013, 13 h 39Paris, chez Emmanuel M., rue de la Tombe-Issoire, mercredi 15 mai 2013, deux heures moins le quart du matin (le 16). Il me faudrait utiliser le sentiment d’économie, que je n’ai pas très développé, hélas, pour soutenir ~~~ ~~~~ ~~’~~~~~~~~~ ~~~~~~~~~~~, ~~~~~ ~~~ ~~~~~~~~ ~~~~~~ ~~~~ ~~~~~~-~~~ ~~~~ ~~~~~~~ ~~~~~~~~~~~ ~~~ faiblesse. Mon dîner ~~’~~~~~ ~~~~~, ~~ ~~~~~, ~~~~~~ ~~~~~~-~~~~~~ ~~~~~, ~~’~~ ~~~~~~ ~~~~~~~~~~ ~~~~~~ : ~~~~~~~ ~~~ ~~~~~, ~~~~~~-~~~~~~~~~~, ~~~~~ ~~~~~~~ ~~~ ~~~~~~-~~~-~~~~~~ ; ~~~~ ~~~~~~ ~~~ ~~~ ~~~~~, ~~ ~~’~~~~~~~~, ~~~ Bouquet, carrefour d’Alésia, ~~~~~~~~~ ~~~~~~ : “~~~~~~~~~ ~~~ ~~~~~~~”, ~~~~~~~~~ ~~~ ~~~~~~~~~, ~~~~~ ~~~~~~~ ~~~ ~~~~~~~~~. ~~~ ~~’~~~~ ~~~~ ~~~~~~~~~~~~ ~~~~~~ ~~~ ~~~~~~~ ~~~~, ~~~~~ ~~’~~~~ ~~~~~ ~~~ ~~~ ~~~~~~~~ ~~~~~ quelqu’un qui n’a ~~~~ ~~~ ~~~~. ~~~~~~, ~~~ ~~~~~ ~~~~~ ~~ ~~~~~ naguère, ~~~ ~~~ ~~~~~~~ (~~’~~~ ~~~ ~~~~~~ ?) ~~~’~~~ ~~~~~~~ ~~~~~~ ~~~~~~~~~~~~~ à deux, ~~~~~ ~~~~~~~~~~ ~~~~~~. ~~~ ~~~~~ croire que la ~~~~ ~~ ~~~~~~~~~ ~~~~~~~~~. ~~~ ~~~ ~~~~~ ~~ ~~~ ~~~~~~~ ~~’~~~~~~~ ~~~~ ~~’~~~~~~ ~~~~~~~~~~ ~~~~~~ ~~~ ~~~~~~~~~ ~~~ ~~~~~~~, ~~~~ ~~’~~~~~~~~~~, ~~~~~ ~~~~ ~~~~~~~ ; ~~~ ~~~~ ~~~ viens d’avaler une ~~~~~~ ~~~ ~~~~~~~~~ ~~~~ ~~~~~, ~~~~~~~~ ~~~~~ ~~~ ~~~~~ ~~~ ~~~~~~~ ~~~~~ ~~~~ ~~~~~~~ ~~~~~~~~~~, ~~ ~~~~ ~~~~~~~~ ~~~~, ~~~~~ ~~~~~ ~~~~~~~ ~~~ ~~~~~~, ~~~ soir.\nAvec ~~~~ sienne amie Jean-Michel ~~~~~~ ~~’~~~~~~~~~~ ~~~~~~~ ~~~ ~~~~~~ ~~~~~~~~ ~~’~~~~~~~~~ ~~., ~~~~ ~~~ ~~~ ~~~~~~-~~~~~~~~. ~~~ ~~’~~ ~~~~~~~~~~~ ~~ ~~’~~~~~~~~~ ~~~ ~~~~~~~~~ ~~ ~~~~~~ ~~~~~~~~~~~, ~~~ ~~~ ~~~~~~~~~~~ ~~~ ~~~~~~~~ avec Denis Bachelot, ~~~~~~~ ~~~~~~~~~~ ~~~ ~~~~~ ~~ ~~~~~~ ~~~~~~~~~~, ~~~~ ~~ ~~~~~~ ~~~ ~~~~ ~~~~~~ ~~~~ L’Islam, ~~~ ~~~~~ ~~~ ~~~~~.\nMes ~~~~~~~~~~~ ~~~~~~~~~~~, ~~ ~~~~~, ~~’~~~~~~~~ ~~~~~~~~~ ~~ une visite à ~~~~~~~~~~, ~~~~~ ~~~ ~~~~~~. ~~~ ~~~~~~~~~~ — ~~~~~~~ ~~’~~~ ~~~~~~ ~~~~~~~~ — ~~~~~ ~~~~~ ~~~~~~~~~ ~~~~~~ ~~~ ~~’~~~~~~~~~~ ~~~’~~ ~~’~~~~~~~~~~. ~~~~~~~~~ ~~~~~~~~ ~~~ ~~~ ~~~~~~ ~~~ ~~~~~~~~~ décoration paraissent curieusement ~~~~~~~~~~, ~~~ babyloniens.\nDe ~~~ ~~~~~~ ~~~~~~~~~~~ (~~~ ~~~ ~~~~~~ ~~~~~~~~~ ~~~~ ~~~~~ ~~~~~~~~~, ~~~~~ ~~’~~~~ ~~~ ~~~~~~ ~~~~~~…), ~~’~~~~~~ ~~~~~~ ~~ ~~~ ~~~~~~~~~~, ~~~~~ ~~~ ~~~~~~~~~ ~~~~~~~~~~ prêté par l’hôtel (“~~~~~~~ & ~~~~~~~~~” — ~~~ ~~~~~~…), ~~ ~~~~~~~~ ~~~~ ~~~~~~~~ ~~~ ~~~ ~~~~~~~ ~~~ ~~~ ~~~~~~~~~~ ~~~~~~~~-~~~~~~ ~~~~~~~~, ~~~~~~~~~~~, ~~~~~ ~~~~~~ ~~~~~~~ ~~~~~~~, ~~~ ~~’~~~~~~ ~~~~ ~~~~~~~~~~~~~ du cœur de ~~~~~~ ~~~~~~~~ ~~~ ~~~~~~~~.\nvoir l’entrée du mercredi 15 mai 2013 et ses 3 images dans Le Jour ni l’Heure


Refleks (poltrejer) - Wikipedia\npoltreder Pentax K10D gant ur ferenneg 50-200mm\nUr poltreder refleks unferenneg a zo un doare poltreder, dezhañ ur ferenneg hepken a servij da vukañ ha da bakañ ar skeudenn. Disheñvel eo diouzh ar binviji nann-refleks, e lec'h ma vuker gant ur bizer diavaez, ha diouzh ar refleks div-ferenneg, e lec'h ma servij ur ferenneg da vukañ, hag eben da bakañ ar skeudenn. Er yezh pemdez e implijer ar ger refleks evit un poltreder unferenneg d'ar stumm 24x36 (stumm kozh ar pelikulennoù), enebet ouzh ar poltreder stumm. Bep an amzer e kaver an anv SLR (Single Lense Reflex) evit komz eus ar refleks unferenneg.\nBerzh o deus graet seurt poltrederioù abalamour d'o resisder (gant ferennegoù hir), hag ivez dre ma oa aes da implij (daoust dezho bezañ bras a-walc'h).\nTroc'h a-gostez ur refleks\nPa vuker e teu ar gouloù er benveg dre ar ferenneg (1) hag e kej ouzh ar melezour (2). Hemañ a adkas ar gouloù etrezek ar werenn vukañ (5). Peurliesañ ez a an adkas etrezek an nec'h hag a-dreñv ar werenn vukañ e adkaver ur ferenn-zifazier (6) hag ur c'hengereg toennheñvel (7) (anvet pentakengereg) pe ur pentamelezour hag a adlak ar skeudenn eus an tu mat evit ma vefe gwelet ar skeudenn evel er wirionez er bizer (8) gant lagad an hini a gemer ar poltred.\nRet eo taoler evezh memestra rak simplaet eo ar brastres. E gwirionez ez eo distaolet teir gwech ar gouloù er c'hengereg toennheñvel, adsavidigezh ar skeudenn war an tu mat o vezañ tapet tra ma vezo un niver par a zistaoladennoù gouloù (unan war ar melezour ha teir 'barzh ar c'hengereg).\nPa baker ar skeudenn e sav ar melezour just a-raok digoradur ar stanker (3). mont a ra neuze ar gouloù da skeiñ ouzh ur gorread kizidik ouzh ar goulou (4) (film pe paker niverel).\nSaverien refleks[kemmañ | kemmañ ar vammenn]\nNikon D50 eus 2005 (a-gleiz) ha Nikon F eus 1959\nAdtapet diwar « https://br.wikipedia.org/w/index.php?title=Refleks_(poltrejer)&oldid=1947590 »


(Adkaset eus Britney)\nBrittany (a-wechoùigoù Britanny) — ur ger savet diwar ar ger latin Britannia — a c'hell bezañ meur a dra :\nan anv saoznek roet da Vreizh.\nun anv plac'h en Amerika, abaoe an XVIIIvet kantved, met ret eo bet gortoz betek dibenn an XXvet a-raok e gavout stank.\nSkrivet e vez en un 20 doare disheñvel (83 hervez al lec'hienn-mañ: [] )\nteir silabenn: Brit(t)ani(e), Brittan(e)y.\ndiv silabenn: Brit(t)nee, Bri(t)tn(e)y, Brit(t)ni(e), Brit(t)n(a)y,\nAn anv roet ar muiañ d'ar merc'hed er Stadoù Unanet e oa er bloavezhioù 1989 (53 059 bugel en holl) ha 1990. Abaoe eo aet war zigresk abalamour da vrud etrebroadel ar ganerez Britney Spears a seblant bezañ skuizhet tud ar vugale.\nAnavout a reer ar ganerez Britney Spears hag an aktourez Brittany Murphy.\nAlies ivez eo bet un anv-bihan kemeret gant aktourezed porno, pe evit merc'hed luc'hskeudennet gwisket skañv.\nEvit ober anaoudegezh gant ar merc'hed brudet (er SUA) a zo bet lakaet Brittany n'eus ken 'met mont da welout: []\nan anv saoznek evit ki-Spagn Breizh (ki-chase Kallag), French Brittany o vezañ ar c'hi-Spagn gall.\nKavout a reer ar ger\nen anv ar gompagnunezh listri-treizhañ Brittany Ferries.\nen anv-lec'h Brittany American Cemetery and Memorial, ha n'emañ ket e Breizh koulskoude.\nDiwar-benn orin ha poblusted an anv er broioù saoznek\nEn ur gwiad gallek\nAdtapet diwar « https://br.wikipedia.org/w/index.php?title=Brittany&oldid=1783537 »\nDernière modification le 6 C'hwe 2018, à 10:26\nKemmoù diwezhañ degaset d'ar bajenn-mañ d'an 6 C'hwe 2018, da 10:26.


John Donne (22 a viz Genver 1572 - 31 a viz Meurzh 1631) a oa ur barzh hag ur prezegenner saoz en amzer ar roue Jakez Iañ. E-touez e oberennoù e kaver barzhonegoù karantez, sonedennoù relijiel, troidigezhioù diwar al latin, marvnadoù, kanaouennoù ha sarmonioù.\nE-touez e varzhonegoù anavezetañ emañ an hini a grog gant ar gerioù "No man is an island..." ha ma kaver ar frazenn "(...) for whom the bells toll...". Enni e ra anv eus ar c'hleier hag ar marv evit prederiañ war ar vuhez ha dezastum e rank an holl mervel. Gant Ernest Hemingway eo bet adkemeret ar skeudenn-se ha lakaet "For whom the bells toll" da ditl d'unan eus e romantoù diwar-benn Brezel Spagn.\nJohn Donne e Wikisource (en)\nAdtapet diwar « https://br.wikipedia.org/w/index.php?title=John_Donne&oldid=1826823 »\nKemmoù diwezhañ degaset d'ar bajenn-mañ d'an 24 Gen 2019, da 04:13.


Horus eo anv gresianek unan eus koshañ doue an Henegipt, an doue falc'hun ḥr. E anv a dalvez moarvat "An hini zo a-us" pe "An hini a zo pell". Marteze a-walc'h e veze azeulet Horus adalek ar Ragistor. Ar roll rouanez a gaver war papirus Turin a ra warlerc'hidi Horus eus ar rouanez a renas Bro-Egipt goude ren an doueed. Kavout a reer dija ar falc'hun sakr war bladenn Narmer, e deroù ar prantad istorel, hag adalek neuze e vo atav liammet ouzh rouanez an Henegipt.\nHorus ha SethAozañ\nTiegezh an doue Osiris : Horus hag Isis. Aour, maen-pers ha gwer ruz, 874-850 kent J.-K.(Mirdi al Louvre)\nDelwenn da Horus e kreisteiz templ Edfou\nGoude marv Osiris hag e zilec'h d'ar bed dindanzouar e oa bet maget e vab Horus gant e vamm Isis, e surentez e geunioù an delta. Pa oa deuet d'e vent e klaskas adkemer kurunenn e dad digant Seth en doa dalc'het anezhi dre nerzh.\nMont a reas dirak lez-varn an Navad Bras. Re an hini a oa e penn al lez-varn ha Tot e oa ar grefier. Komz a reas eus muntr e dad gant Seth, hag eus an tron Egipt a oa bet skrapet digantañ. Teneraat a ra kalon ar varnerien met en arvar e chomont dirak arguzennoù an div gostezenn o vont a-du gant an eil hag egile a-bep-eil. Emañ ar gwir gant Horus. Met ne c'hall ket an doueed tremen hep skoazell Seth a-enep an aerouant Apopis.\nIsis a ra trouz abalamour da sikour he mab met difennet eo outi dont en-dro dirak al lez-varn. Met Isis a gemer neuz ur fulenn a blac'h ha, deuet da sellet ouzh ar varn er stumm-se, e teu a-benn da zesev Seth. Goulenn a ra e sikour : Un estren, emezi en deus laeret deñved he fried marv digant he mab. Disklêriañ a ra Seth neuze emañ ar gwir gant he mab hag e tlee bezañ restaolet e hêrez dezhañ. En em ziskouez a ra Isis en he stumm gwirion neuze. Seth en deus barnet e gaz e-unan !\nKinnig a ra Seth neuze en em gannañ gant Horus hag asantiñ a ra hemañ. Stourm a reont dindan stumm daou zourvarc'h dindan dourioù an Nil. Klask a ra Isis Sikour he mab o teurel un treant en dour. Ar wezh kentañ e c'hloaz he mab hag an eil, teneraet gant klemmoù he breur Seth he deus gloazet, e lez anezhañ da zistreiñ d'an emgann en-dro. Hag Horus, droug ennañ, er-maez eus an dour, ha troc'hañ he gouzoug diwar he fenn hag eñ kuit gantañ.\nHudourez eo an doueez. Hi ha kemer stumm un delwenn ha mont davet an doueed all. Pareet e voe gant Tot met ur penn buoc'h a rankas hennezh lakaat war he divskoaz e-lec'h an hini orin. Abalamour da se e vez diskouezet gant kerniel hir.\nNeubeut amzer goude-se, Horus zo dizoloet kousket en un oaziz gant e eontr a ziframm e zaoulagad digantañ ha e lez da vervel er gouelec'h. Degouezhout a ra Hator gantañ hag e pare an doue yaouank o fennañ laezh ur c'hazelenn war e c'houlioù.\nErru skuizh gant o drougoberoù e c'houlenn Re digante en em glevet diouzhtu. Ijinañ a ra Seth un dro-widre evit trec'hiñ e niz memes tra met mont a ra e denn er c'hleuz. dic'hoanaget an tamm anezhañ e c'houlenn neuze ouzh an Navad Bras ma vint barnet diwar disoc'h un duvel : Pep hini a savo ul lestr maen hag e vo ur redadeg war an Nil. Mont a raio kurun Egipt gant an trec'hour. Asantiñ a ra Horus diouzhtu.\nSevel a reas Seth e vazh ha skeiñ gant krec'h ur menez. Neuze e savas ur pezh bag maen solut hag e stlejas anezhañ betek ar stêr. Edo bag Horus war an dour dija rak an doue yaouank en doa savet ur vag gant prenn pin, e kuzh, ha goloet anezhañ gant plastr evit reiñ neuz ar maen dezhañ. Pa glaskas Seth lakaat e vag war an dour e oueledas betek deun an Nil hag an Nevad Bras ha c'hoarzhin. Setu Seth ha lammat en dour hag o kemer stumm un dourvarc'h adarre hag eñ mont da vag horus. Dispenn a reas anezhañ hag ar vag a yeas da zeun an dour ivez. Hag Horus krog en ur speg ha mont da Seth met urzhiañ a reas an Navad Bras chom a-sav.\n"Pevar-ugent vloaz eo padet ar prosez", a glemmas Horus, "lavaret zo bet e oa ar gwir ganin bewech ha n'eo ket echu". Goulenn a reas Re gant ar re all petra ober. Neuze, Geb, aotrou an doueed, a vodas an navad en-dro dezhañ hag e roas e varnedigezh diwar-benn tabut an daou zoue. "Kerzh d'al lec'h ma'z out bet ganet", emezañ da Seth ha da Horus : "Kae bremañ d'al lec'h ma oa bet beuzet da dad". Rannañ a reas neuze ar vro etre Seth a lakaas roue war Egipt izel hag Horus a lakaas roue war Egipt uhel.\nHorus avat a zisklêrias ne oa ket reizh kemer hêrezh e dad digantañ. An doueed Chou ha Tot a lakaas neuze an Navad Bras da skrivañ ul lizher da Osiris. Goude ur pennad e teuas ar c'hannad en-dro, gantañ ul lizher fuloret a-berzh roue ar re varv. Goulenn a rae perak e oa bet laeret an tron digant e vab. Ha goulenn hag eñ o doa disoñjet an doueed e oa eñ, Osiris, en doa graet donezon prizius an heiz hag ar gwinizh d'ar bed. Droug a yeas e Ra pa glevas ha kas a reas ur respont leun a rogentez da Osiris. Goude meur a zevezh e tistrosa ar c'hannad en-dro, skuizh-divi Ha toth a lennas al lizher d'an doueed : " Petra dalvez oberoù an Navad? En em dennet eo ar justis er vro dindanzouar. Leun eo bro ar re varv a zrouksperedoù na zoujont na doueed na doueezed. Ma kasan anezhe e bed ar re vev e tigasint ganto kalonoù an dorfedourien betek lec'h ar c'hastiz. Piv en ho touez zo galloudekoc'h evidon? An doueed zoken a rank mont en diwezh d'ar C'hornôg Kaer". Pa glevas, memes krouer ar bed a voe spontet. Seblantout a reas neuze da C'heb, a-daol-trumm ne oa ket reizh e vije heñvel lodenn Horus hag hini Seth. Daskoriñ a reas eta e hêrezh da Horus, abalamour ma oa mab e gentañ mab. Neuze e teuas Horus da vezañ Faraon. Graet e voe anezhañ unvaner an div vro (Egipt Izel hag Egipt Uhel), anvet gant Tatenen, e kreisteiz e voger, aotrou ar beurbadelezh. Lakaet e voe papirus ha korz war dorioù doubl ti Ptah evit aroueziñ ar peoc'h skoulmet a-nevez etre Seth ha Horus.\nGraet e vez « pevar bugel Horus » eus an doueed bihan a ra war-dro flugez ar re varv miret el listri kanopat : Amset (dezhañ penn un den) ; Hapi (dezhañ penn ur babouz) ; Douamoutef (dezhañ penn un aourgi) ; Kebec'hsenouf (dezhañ penn ur falc'hun).\nAdtapet diwar « https://br.wikipedia.org/w/index.php?title=Horus&oldid=1945734 »


Frank Cadogan Cowper (16 a viz Here 1877 e Wicken, Northamptonshire- 17 a viz Du 1958)  a oa un arzour saoz. Graet e vez anezhañ an arzour rakrafaelour diwezhañ. Gant dourlivaj koulz hag eoullivaj e laboure. Skeudennoù a savas ivez da skeudennaouiñ The Imperial Shakespeare gant Sir Sidney Lee.\nCowper a studias e skol-arzoù St John's Wood e 1896 ha goude-se er Royal Academy School etre 1897 ha 1902. E 1899 e voe diskouezet e oberennoù er Royal Academy, ha berzh a reas e 1901 gant e oberenn An Aristocrat answering the Summons to Execution, Paris 1791. E 1902 e teskas e-pad 6 miz gant Edwin Austin Abbey ha goude-se ez eas da Italia. E 1910 e kenlabouras gant Byam Shaw, Ernest Board ha Henry Arthur Payne hag e savjont ul livadur ouzh mogerioù palez Westminster.\nA-feur ma kemme giz arzoù e cheñchas ivez arz Cowper : muioc'h a boltredoù a savas, met kenderc'hel a reas memes tra da livañ oberennoù a denne d'an istor ha d'al lennegezh.\nGoude-se e kuitaas Londrez hag ez eas da Gloucestershire. E livadur anvet The Ugly Duckling a voe dilennet da livadur plijusañ gant gweladennerien Cheltenham Art Gallery & Museum e 2005.\nEzel e voe eus Royal Watercolour Society (kevredet e 1904, ezel azalek 1911) hag eus Royal Academy (kevredet e 1907, ezel azalek 1934).\n↑ "Obituary: Frank Cadogan Cowper", The Times, 20 a viz Du 1958.\n↑ 2,0 2,1 2,2 2,3 2,4 ha2,5 Frank Cadogan Cowper (British, 1877-1958) war lec'hienn ArtMagick.com\n↑ The Ugly Duckling\nArtRenewal.org Oberennoù Cowper\nAdtapet diwar « https://br.wikipedia.org/w/index.php?title=Frank_Cadogan_Cowper&oldid=1502782 »\nKemmoù diwezhañ degaset d'ar bajenn-mañ d'an 18 Ebr 2013, da 16:10.


Andrev Sezneg, konter eus Pont-'N-Abad - DR\nA orin eus Plogoneg (29) e bro C'hlazig eo Andrev Sezneg, met emañ o chom e Pont-'n-Abad dibaoe un dregont vloaz bennak. Dre-se en deus tapet ar stummer war ar brezhoneg-se ar mod da brezeg eus bro Vigoudenn.\nAr wech kentañ en doa kontet Andrev e oa e-kerzh gouel ar Broderezed e 1996 e Pont-'n-Abad (29) just a-walc'h etre div abadenn : an eil gant kelc'h keltiek Pont-'n-Abad hag egile gant Pascal Jaouen. Evit enoriñ Pierre-Jakez Helias 'oa aet d'an anaon e 1995, e oa bet kontet ar bloaz-se gant Andrev un diviz etre ur bigouter hag e wreg evit diskouez mat e oa ar vigoudenn e penn ar jeu, e penn an tiegezh !\nAr pezh a oar mat Andrev eo ar sketchoù a rae Helias gant radio Kimerc'h ha digarez en deus bet da lenn "Marc'h al loc'h" evel just, skrivet gant ar bigouter. "Marc'h ourgouilh" e vez lâret kentoc'h e bro Vigoudenn. Hervez Andrev Sezneg, el levr-mañ skrivet gant Helias eo ar galleg re war e brezhoneg. Gwelloc'h brezhoneg 'gaver gantañ gant istoroioù "Biskoaz kemend-all".\nAmañ e vez klevet ar sizhun-mañ istor "Youenn al laer" 'oa bet bet dastumet dindan anv "Al laer hag ar person" gant Fañch an Uhel (François-Marie Luzel e galleg), ar skrivagner ganet e 1821 e bro Dreger. Ar gontadenn-mañ 'bet kempennet gant Andrev Sezneg a zo kontet deoc'h gantañ.


DIMEZI HA TORR-DIMEZI\n1 Jezuz a yeas kuit ahano da vond da Vro-Judea, en tu all d’ar Jordan. An dud a zeuas adarre en-dro dezañ, hag e kelenne anezo, eur wech c’hoaz, hervez ma oa kustum d’henn ober.\n2 Farizianed a dosteas outañ, hag evid e baka en e gom-zou e houlennjont outañ :\n— « Daoust hag e hell eur gwaz kas kuit e wrég ? »\n— « Petra e-neus Moizez gourhemennet deoh ? »\n4— « Moizez, emezo, e-neus aotreet rei eul lizer a zis-parti ha kas kuit ar wrég ».\n5 Jezuz a lavaras dezo :\n— « Ablamour d’ar haledet m’eo ho kalonou, e-neus Moizez skrivet al lezenn-se. 6 Med e penn kenta ar béd e-noa Doue greet anezo gwaz ha maouez. 7 Ha rag-se ar gwaz a guitaio e dad hag e vamm hag en em stago ouz e wrég. 8 Ha ne vint o-daou nemed unan ; evel-se, n’eus ket mui daou anezo, med unan hepkén.\n9 « Arabad d’an dén eta dispartia ar pez e-neus Doue unanet ».\n10 Eur wech deuet en ti, e reas an diskibien goulennou outañ adarre war ar poent-se. 11 Hag e respontas dezo :\n— An neb a gas kuit e wrég hag a gemer unan all a ra avoultriez en he-heñver. 12 Hag ar vaouez, ma kas kuit he gwaz evid dimezi da unan all, a ra avoultriez ive ».\n13 Tud a oa hag a zigase dezañ bugaligou da douch outo.. Med an diskibien a ree gourdrouz dezo.\n14 Ouz o gweled, Jezuz a yeas droug ennañ hag a lavaras :\n— « Lezit ar vugaligou da zond davedon, ha na virit ket outo, rag d’ar re a zo heñvel outo eo Rouantèlèz Doue.\n15 « E gwirionez m’hel lavar deoh, an neb na zigemer ket Rouantèlèz Doue evel ma ra eur bugelig, ne antreo ket e-barz » .\n16 O starda a ree neuze être e zivreh hag o benniga en eur lakaad e zaouarn warno.\nAN DEN PINVIDIG\n17 O veza m’edo o vond en hent, e tiredas eun dén d’e gaVoud. Daoulinet dirazañ, e houlennas outañ :\n— « Mestr mad, petra am-eus da ober evid gounid ar vuez peurbaduz ? »\n18 Jezuz a lavaras dezañ :\n— « Perag e lavarez « mad » din ? Dén e-béd n’eo mad nemed Doue hepkén ! 19 Anaoud a rez ar gourhemennou : « Ne lazi ket. Ne ri ket avoultriez. Ne laeri ket. Ne lavari ket falz-testeni. Ne ri gaou ouz dén. Da dad, da vamm a enori ».\n20 An dén a respont dezañ :\n21 Jezuz, o veza paret e zell warnañ, a garas anezañ hag a lavaras :\n— « Eun dra a ra diouer dit c’hoaz : Kee, gwerz da oll vadou, ro anezo d’ar beorien hag ez-po eun teñzor en Neñv, ha neuze, deus d’am heul ».\n22 Deuet teñval e benn o kleved kement-se, ez eas kuit, glaharet e galon, rag braz oa e beadra.\n23 O selled en-dro dezañ, e lavaras Jezuz d’e ziskibien :\n— « Pegen diêz e vo d’ar re o-deus madou antreal e Rouantèlèz Doue ! »\n24 Sebezet e chome an diskibien gand e gomzou, ha Jezuz a lavaras dezo startoh c’hoaz :\n— « Na pegen dïêz, va bugale, eo antreal e Rouantèlèz Doue ! 25 Esoh eo d’eur hañval tremen dre doull eun nadoz eged d’eun dén pinvidig antreal e Rouantèlèz Doue ».\n26 Sebezet muioh-mui, e houlenne an diskibien an eil ouz egile :\n27 Jezuz o veza paret e zell warno a lavaras dezo :\n— « Evid an dud ez eo dreist d’o galloud, med evid Doue n’eo ket, rag Doue n’eus netra ouspenn dezañ ».\n28 Pèr neuze a lavaras dezañ :\n— « Setu on-eus-ni kuiteet pep tra, hag ez om eet d’az heul ».\n29 Ha Jezuz da respont dezo :\n— « E gwirionez m’hel lavar deoh, neus dén e-béd, kuiteet gantañ eun ti, breudeur, c’hoarezed, tad, mamm, bugale, parkeier, ablamour din ha d’an Aviel, 30 ha ne resevo ket dija kant kwech muioh er béd-mañ : liez, breudeur, c’hoarezed, tad, mamm, bugale, parkeier, hag heskinou ouspenn, hag er béd da zond ar vuez peurbaduz ».\n31 « Kalz euz ar re genta a vo da ziweza hag euz ar re ziweza a vo da genta ».\nEVID AN TREDE GWECH E KOMZ JEZUZ EUZ E BASION\n32 En hent, edont o sevel da Jeruzalem, ha Jezuz a gerze en o-raog. Spontet e oant hag ar re a zeue da heul o-doa aon.\nJezuz a gemeras gantañ adarre an Daouzeg hag en em lakeas da lavared dezo ar pez a oa da zigouezoud gantañ :\n33— « Setu ma savom da Jeruzalem, hag e vo Mab an Dén lakeet être daouarn Prinsed ar Veleien hag ar Skribed. E varn a raint d’ar maro hag e lakaad être daouarn ar bayaned. 34 Goap a, raint outañ, tufa outañ, e skourjeza, e laza ha tri devez goude eh adsavo da veo ».\nGOULENN JAKEZ HA YANN\n35 Jakez ha Yann a dosteas ouz Jezuz hag a lavaras dezañ :\n— « Mestr, ni or-befe c’hoant e rafez evidom ar pez on-eus da houlenn »\n36 Respont a reas dezo :\n— « Petra ’fell deoh e rafen evidoh ? »\n37— « Gra, emezo, ma vezim laket da azeza, unan en tu dehou, egile en tu kleiz dit en da hloar ».\n38 Jezuz a-vad a lavar dezo :\n— « N’ouzoh ket petra ’houlennit. Ha gouest oh da eva ar halirad am-eus-me da eva ? pe da reseo ar vadeziant am-eus-me da gaoud ? » .\n39 Respont a rejont :\n— « Gouest om ! »\n— « Ar halirad am-eus da eva ho-po da eva ive, hag ar vadeziant am-eus da gaoud e vezoh badezet enni. 40 Evelato, azeza en tu dehou pe en tu kleiz din, n’eo ket din-me her rei deoh. Bez’ e vo evid ar re rn’eo miret ar plasou-se evito ».\n41 An dég abostol all o veza klevet ar gaoz a yeas droug enno ouz Jakez ha Yann. 42 Jezuz a halvas anezo d’e gavoud hag a lavaras dezo :\n— « Her gouzoud a rit, ar re a weler e penn ar poblou a ra o mistri warno hag ar pennoû braz a lak o galloud da boueza. 43 Ganeoh-c’hwi ne die ket beza evel-se, er hontrol eo : an neb e-no c’hoant dond da veza braz, ra vo servicher deoh. 44 Hag an neb e-no c’hoant beza ar henta, ra vo servicher d’an oll. 45 Rag Mab an dén e-unan n’eo ket deuet evid beza servi-chet, med evid servicha ha rei e vuez da brena an oll dud ».\nPARE AN DEN DALL BARTIME\n46 Digouezoud a reont e Jeriko. D’ar mare m’edo Jezuz o kuitaad Kêr gand e ziskibien hag eur boblad mad a dud, e oa azezet, war bord an hent, o houlenn aluzenn, eun dén dall anvet Bartime.\n47 O veza klevet e oa o tremen Jezuz a Nazared, e stagas da grial :\n48 Kalz tud a hourdrouze anezañ evid e lakaad da jom peoh. Med en a grie gwasoh-gwaz :\n— « Mab David, ho pet truez ouzin ! »\n49 Chomet a-zav, Jezuz a lavaras :\n— « Galvit anezañ da zond ».\nGalvet e oe an dén dall hag e oe lavaret dezañ :\n— « Kemer fizians. Sav ! Galvet out gantañ ».\n50 An dén dall a daol kuit e vantell hag en eul lamm e teu da gavoud Jezuz. 51 Jezuz a houlennas outañ :\n— « Petra ’fell dit a rafen evidout ? »\n— « Rabbouni, emezan, gra din gweled skier ».\n52 Jezuz neuze a lavaras dezañ :\n— « Kee ! Gand da ’feiz out salvet ».\nRaktal e kav en-dro ar gweled, hag ez ee da heul Jezuz ; war an hent.


Avisenna - Wikipedia\nGanedigezh 7 a viz Eost 980\nMarv Miz Mezheven 1037\nPrederouriezh an islam\n("Kanon [ar vezegiezh]")\n("Levr ar pareañ [an eneoù]")\nAbū ‘Alī al-Husayn ibn ‘Abd Allāh ibn Sīnā, ent-berr ibn Sīnā, bet latinaet e anv en Avisenna (perseg : ابو علی الحسين بن عبد الله بن سينا ), a oa ganet d'ar 7 a viz Eost 980 nepell eus Boukhara (en Ouzbekistan hiziv) ha marvet e miz Eost 1037 e Hamadan (Iran). Ouzbek e oa e dad, tadjik e vamm. Bevet ha labouret en deus dreist-holl en Iran a vremañ, rannet d'ar prantad-se e meur a emirelezh.\nUnan eus prederourien pennañ ar bed islamek eo bet Avisenna : war un dro filozofour, skiantour ha mezeg ; politikour (vizir, e Hamadan) eo bet ouzhpenn-se e-pad ur pennad. Skrivet en deus bet en arabeg aliesañ, e perseg a-wechoù.\n4 E koun Avisenna\n5 Da lenn\nOuzhpenn 250 skrid digantañ a gont ar ouizieien. E-touez ar re vrudetañ :\nAr C'hanon (Qānūn) : ur mell levr medisinerezh chomet en implij, e broioù ar C'hornôg zoken, betek ar XVIIvet kantved.\nLevr ar pare (Kitāb al-Shifā) : ouzh pare an ene e-keñver ar gaou e vez kaoz el levr-mañ, a ra war-dro lojik, skiantoù an natur, matematikoù ha metafizik.\nLevr ar ouiziegezh (Dānesh-Nāmeh) : un displegadenn war ar skiantoù en o fezh, bet skrivet e perseg da gentañ, en amboaz da zegas d'ar yezh naouturioù ha geriennoù a vanke dezhi.\nTeir c'hontadenn filozofek (pe kentoc'h marteze a speredelezh uhel) en deus laosket Ibn Sīnā ivez. An hini gentañ a zo an hini anavezetañ : Mab ar gedour (Hayy ibn Yaqzān) ; an titl hag an tem a zo bet implijet a-nevez gant Ibn Tufayl en XIIvet kantved.\nMeizadurioù[kemmañ | kemmañ ar vammenn]\nTeir mammenn, sañset kemberiñ, a oa deut da vagañ prederennoù Avisenna :\nfilozofiezh Aristoteles : troet e oa bet e skridoù en arabeg nevez oa, araok bezañ troet e latin prestik goude ;\nskridoù ar filozofourien anvet nevezplatonour (Plotinos, Proklos), skridoù droukvesket a-wechoù d'ar mare gant re Aristoteles ;\ndiskuliadur ar C'horan.\nN'eo ket gwall aes d'ar speredoù modern mont tre e meizadurioù Avisenna dre meur a abeg :\nan doare da welout ar bed, un hêrezh digant Aristoteles. Doubl eo an hollved : an oabl war un tu, an izelved, izeloc'h eget al loar, war an tu all. Da bep hini e berzhioù. Korfoù an oabl a heuilh ingal roudoù kelc'hiek, arouez a beurbadelezh hag a barfeted. En hor bed dister deomp an traoù hag an dud a ya war-eeun ; klask a rant ober diouzh patrom ar c'helc'h dre kelc'hiad ar genel hag an diskar, a rummad da rummad. Al lusk hollek-se a ziskouez anat bezañs ur c'hentañ lusker holl-ret. Abaoe Kopernik, Kepler, Galileo Galilei ha Newton eo bet dilezet ar seurt sistem-se.\nan doare da sellout ouzh an den. An intent ne vez ket komprenet gant Avisenna e-giz un ober hiniennel, personel a-raok pep tra, met kentoc'h evel ur slaerijennadenn resevet adalek ur « meiz oberiant » (Intellect agent) boutin d'an holl speredoù, en em gav hag en em glev war pep tra diskouezet dre rezon. Heñvel d'un ael ar sklaerijenn eo ar meiz oberiant-se ; ar memes ael, a-benn ar fin, hag an hini (Gabriel) a zegasas diskuliadur ar C'horan. Dre se n'hell sevel dislavar ebet etre gwirionez ar C'horan hag ar brouenn dre rezon. Boazet omp bet gant ar relijion gristen da gentañ ha war-lerc'h gant ar mennozhioù modern da soñjal e ene pe spered an nen e-giz ur galloud kalz personeloc'h, kreizenn-kreiz ar bersonelezh.\nMeneget eo bet c'hoazh penaos en deus graet berzh levr medisinerezh Avisenna : ne vo anv amañ nemet eus e levezon filozofek.\nBurutellet eo bet meizadurioù Avisenna a-hed meur a gantved, kerkoulz er C'hornôg kristen hag er bed muzulman, dreist-holl diwar-benn al liamm gant Aristoteles, da lârout eo, e fin ar gont, diwar-benn ar rezon hag ar filozofiezh e-keñver an diskuliadur hag ar feiz.\nAn argadenn gentañ a zeuas digant Al-Ghazali(1058-1111) en e levr Dislavarioù ar filozofourien (Tahāfut al-falāsifa). Spilhennañ a ra tri foent pennañ :\nPeurbadelezh ar bed ne glot ket gant doktrin un Doue krouer ;\nNaouturioù ar Ragevezh doueel hag ar burzhud ne gavont ket o flas e teolojiezh Avisenna ;\nN'eo ket sklaer Avisenna diwar-benn ar vuhez goude ar marv hag ar gopr pe ar c'hastiz er bed all.\nAr respont a zeuas prestik a-walc'h eus penn all ar bed islamek (Cordoba) el levr Dislavarioù an dislavarourien (Tahāfut al-Tahāfut) gant Averroes (Ibn Rushd : 1126-1198) o tont da sikour gant Avisenna, daoust ma rebech dezhañ penaos, dindan levezon an nevezplatonourien, ne oa ket chomet tost a-walc'h ouzh Aristoteles.\nArru ar jeu betek Pariz e derou an XIIIvet kantved. Klask a ra an arc'heskob difenn pep kelenn diwar-benn Aristoteles ha, da heul, Avisenna hag Averroes. Prederourien pennañ ar c'hantved, avat, o deus studiet anezho a-dost : Siger de Brabant, Alberzh Veur, Tommaso d'Aquino, John Duns Scot, h.a.. N'eo ket al lec'h amañ da zisplegañ dre ar munud penaos en em zifretas pep hini e-tal tezennoù ar prederour pers. Trawalc'h eo gwelout penaos e kaver e-kreiz krogadoù an XIIIvet kantved ur gistion doubl : statud an « esañsoù » pe naturioù (essentia : da belec'h pe da betra e kas hor meizadoù ?) ha penaos e koubl ar « vezañs » pe « bezoud » (existentia) gant an « esañs » (« tabut an hollegadoù, Querelle des Universaux »), – ha gwelout penaos ar c'histionoù-se a eienn diwar tezennoù meur Avisenna (peurbadelezh ha krouidigezh, statud ar meiz hag an ene hiniennel, h.a.).\nHanter-ankouaet eo bet Avisenna er prantad modern, hep mar e-giz ur skeudenn eus « teñvalijenn ar Grennamzer ». An istorourien a oar lenn er prederiadennoù nevez diwar-benn ar bezoud un aspadenn guzh eus hentoù bet difraostet gant ar filozofour.\nE koun Avisenna[kemmañ | kemmañ ar vammenn]\nEnoret eo bet Avisenna e meur a vod. Roet eo bet e anv da meur a dra.\nE 1764, Linné a anvas avicennia geminans hag avicennia marina spesadoù plant a gresk e paludoù ar broioù tomm (mangroves) : dre vras, manglez pe, e galleg, palétuviers.\nUr gleuzenn e tu kuzh al Loar a zo deut da vezañ Avicenna e 1970.\nE 1973, e arsellva Krime, Lioudmila Tchernykh a anavezas un asteroidenn nevez, bet enrollet e-giz (2755) Avicenna.\nAvicenna Bay eo bet graet eus ur bae e enezeg Palmer en Antarktika.\nE Tadjikistan, Pikern Lenin a zo bet adanvet e-giz Pikern Ibn Sīnā.\nOspitalioù, evel just, a zo bet lakaet dindan paeroniezh Avicenna, da skouer, Ibn Sīnā Hospital en Ankara pe, e Bro-C'hall, Hôpital Avicenne e Bobigny (e-lec'h ma varvas Jacques Brel e 1978).\nEr broioù galleger, an anv « Centre Avicenne » a gas alies d'un ti-yec'hed bennak : da skouer e Sousse pe Monastir (Tunizia), e Liège, e Le Port (departamant ar Reünion), e Liborna pe Carcassona… A-wechoù neoazh e merk ur greizenn sevenadurel islamek, liammet pe get gant ur voskeenn, evel e Luksembourg, e Molenbeek pe e Roazhon.\nUn Avicenna Prize for Ethics in Sciences (Priz Avisenna evit degasadennoù war kistionoù a vuhezegezh e liamm gant araokadennoù ar skiantoù) a zo bet krouet gant an UNESCO.\nDelwennoù eus ar skiantour-filozofour a gaver e Boukhara, e Karaganda (Kazakstan), e Douchanbe (Tadjikistan), e Qax (pe Qakh e Azerbaidjan), e Hamadan, en Ankara, e Vienna (Burev an ABU/ONU en Aostria). Broioù zo o deus embannet timbroù en e enor : RDA (e 1952), Aljeria, Iran, Tadjikistan – pe bilhedoù-bank (Tadjikistan).\nUr monumant a zo bet savet el lec'h ma kaver bez Avisenna e Hamadan. Ur mirdi a zo bet digoret e Afshana (Ouzbekistan), ar gêriadenn e-lec'h ma oa bet ganet.\nHenry Corbin, AVICENNE, arabe IBN SĪNĀ (980-1037) e Encyclopædia Universalis\nÉtienne Gilson, L'Être et l'Essence, Vrin, 1948, chapitre IV\nLec'hienn ar « Centre culturel islamique Avicenne » e Roazhon (Villejean) : http://centre-avicenne.fr/\nAvisenna ouzh un timbr eus Tadjikistan\nAvisenna en un dornskrid a 1271\nAdtapet diwar « https://br.wikipedia.org/w/index.php?title=Avisenna&oldid=1947382 »


Kaozeal:Tired etre div lizherenn - Wikipedia\nKaozeal:Tired etre div lizherenn\npennad da adwelet penn-da-bennNeal (Kaozeal) 14 Ebr 2007 da 09:35 (UTC)\nFrazennig da lemel:\n"E katalaneg e vez lakaet ur pik etre div lizherenn."\nAbeg: n'eus netra da welet an tired deskrivet amañ nag dre e stumm na dre e implij gant ar poent kreiz implijet etre daou <l> nemetken (d.s. coŀlegi; "skolaj") e katalaneg evit diskwel e rank bezañ distaget hir ar gensonenn-se ([l:]) disheñvel diouzh an divc'hrafenn <ll> distaget [ʎ] (d.s. illa; "enezenn").\nHoc'h alioù mar plij.\nNeal (Kaozeal) 28 Gou 2007 da 11:40 (UTC)\nEchu ganin: lezel a ran al lec'h d'an Alier Meur. Bianchi-Bihan 28 Gou 2007 da 11:44 (UTC)\nSetu ar pezh a blij din. Goulennet e vez groñs ganit kaozeal a-raok kemmañ ha pa vez goulennet da ali ouzhit (hag ouzh ar re all evel-just) ne respntez nemet "echu ganin". N'out ket rediet da glask reiñ abegoù evit displegañ da dibaboù na da labourat evel-just. Klask a ran un tammig souzhus memestra da emdalc'h - goulenn koazeal ha nac'hañ koazeal war un dro. Neal (Kaozeal) 28 Gou 2007 da 11:57 (UTC)\nPoent kreiz a vefe poent krec'h, ma vefe graet gant an droidigezh reizh. Bianchi-Bihan 28 Gou 2007 da 13:13 (UTC)\nperak 'ta? N'eo ket ganin m'eo bet savet ar penand-se. M'ac'h eus un dra bennak da lâret diwar e benn e vefe mat e lakaat ivez war ar bajenn gaozeal stag outañ.Neal (Kaozeal) 28 Gou 2007 da 13:22 (UTC)\nAdtapet diwar « https://br.wikipedia.org/w/index.php?title=Kaozeal:Tired_etre_div_lizherenn&oldid=198330 »\nKemmoù diwezhañ degaset d'ar bajenn-mañ d'an 28 Gou 2007, da 13:22.